Архив газеты "Йәшлек" » Страница 598\nАта алмаған атынан күрер, ҡайта килеп, ҡатынынан күрер.\n[b]БАШ ҠАЛА КӨНӨНӘ – ИКЕ САЛЮТ![/b]\nБөйөк hәләкәт сере Яңылыҡтар » Ғәләмәт донья\nТунгус метеоритының Ергә төшөүенә – 100 йыл\nА. Куликтың яҡты иҫтәлегенә бағышлана.\n1908 йылдың 30 июненең тыныс бер иртәhендә ҡурҡыныс хәл килеп тыуа. Себерҙең үҙәк өлөшө халыҡтары көтмәгәндә килеп сыҡҡан икенсе ҡояшҡа оҡшаш ут шарының осоуын ҡоттары осоп күҙәтә.\nавторы: Нур | 1 июля 2008 | Фекерҙәр (0) | Тотош уҡырға\nТәгәрмәс ял иткәндә... Әҙәбиәт » Сатира һәм юмор!\nЙәш кенә водитель йәйәүлене бәрҙереп китә лә, машинаһынан сығып ҡысҡыра башлай:\n– Инде өс йыл буйы машина йөрөтәм, мин – профессионал, ә һеҙгә иғтибарлыраҡ йөрөргә кәңәш итәм!\n– Улайһа, миңә ниндәй дәғүә булыуы мөмкин – мин инде 45 йыл буйы атлап йөрөйөм!\nМОТОРҘЫ НИСЕК ҺЫУЫТЫРҒА? ---\nДөрөҫөн генә әйткәндә, был һорауға аныҡ ҡына яуап биреүселәр юҡ. Ҡайһы бер водителдәр, бигерәк тә беҙҙә эшләнгән машиналарҙа йөрөүселәр, артыҡ аптырап тормай, радиаторға һыу һала. Берәүҙәр тосолға өҫтөнлөк бирә, өсөнсөләргә антифриз оҡшай. Шулай ҙа «һыу тирмәнде лә емерә» тигән әйтемде оноторға ярамай. Антифриз менән тосол, двигателде һыуытыуҙан тыш, ҡайһы бер двигателдәрҙе майлай ҙа. Ә һыуҙан инде быны көтөргә түгел. Шунлыҡтан уны бик киҫкен мәлдә генә, аҙ ғына ваҡытҡа ҡулланырға кәрәк.\nТАКСИ ЭШЕ ТӘРТИПКӘ ҺАЛЫНА ---\nКисен, ашыҡҡанда, үҙең рулгә ултырырға теләмәгәндә, таксиҙан дә шәберәк транспорт юҡ, әлбиттә. Был сервис һуңғы йылдарҙа бигерәк тә киң йәйелде. Тик элек – машиналарҙа таксометр ҡуйылған заманда водителдәр пассажирҙарын нисек тә булһа урау юлдан, оҙағыраҡ йөрөтөргә тырышһа, хәҙер беҙ таксиҙа йорттар араһынан, иң тура юлдарҙан, алды-артты ҡарамай тиерлек елдерәбеҙ. Таксиҙа аварияларға осрағандар бик күп. Һүҙ ҙә юҡ – такси хеҙмәте селтәре быға тиклем ҡаты контролдә тотолманы, ә ябай ғына итеп әйткәндә, таксистар үҙҙәре – баш, үҙҙәре түш булды. Үҙҙәрен саҡырғандан һуң да яртышар сәғәткә һуңлаһалар ҙа, бер ни булмай, ә клиенттың һәр көттөргән минуты түләүле булыуы ла халыҡ өсөн бер ҙә файҙаға түгел.\nЙәйге эҫелә машинаның моторы ҡыҙа. Ләкин бының өсөн һауа торошоноң үтә лә эҫе тороуына һәм тирәк мамығына ғына һылтанырға ашыҡмағыҙ. Улар быға тиклем капот аҫтында йоҡлаған «ауырыуҙар»ҙы уятып ҡына ебәрә, һеҙ быға тиклем был проблемаларға иғтибар итмәгәнһегеҙ.\nҠобайырға тереһыу бөркөп Башҡортостан » Милли проекттар\n2003 йыл Баймаҡ районының Талҡаҫ күле буйындағы бәйге эпос байрамына әйләнә. Урал батыр ҡиссаһын боронғо сәсәндәрсә һөйләгән Йылайыр районы уҡыусыһы Айрат Атанғоловҡа гран-при тапшырыла. Йылайырҙар икенсе мәртәбә еңеүсе була – икеһен дә Һабыр мәктәбе уҡытыусыһы Фәндиҙә Ҡудашева әҙерләй. Иң оҫта һөйләүселәр – Юлиә Назарова (Йылайыр), Гөлназ Ильясова (Ауырғазы), Рәшит Йомағужин (Республика башҡорт гимназияһы), Роза Нафиҡова (Дыуан), Лена Даянова (Баҡалы районы), Зөбәржәт Әминева (Баймаҡ), Әлиә Таймасова (Хәйбулла), Әлфиә Хәмиҙуллина (Ғ. Әлмөхәмәтов исемендәге гимназия), Әлфиә Һатлыҡова, Руслан Шәрәфетдинов (Бөрйән) һ.б.\nДанлы Талҡаҫ күлендә һыу ҡойоноу, Ирәндек тауына сәйәхәт балалар өсөн бик матур ял була.\nавторы: Нур | 1 июля 2008 | Фекерҙәр (1) | Тотош уҡырға\nай башы Июль Яңылыҡтар » Иғтибар\n1 – Бөтә донъя архитектура көнө.\n2 – Халыҡ-ара спорт\n– Рәғәиб кисе.\n6 – Диңгеҙ hәм йылға флоты\n«Беҙҙең» Испания – чемпион! Яңылыҡтар » Спорт\nИспания – Европа чемпионы! Был ил 44 йылдан hуң йәнә ошо бөйөк исемде яуланы. Улар финалда Германия йыйылма командаhын 1:0 иҫәбенә отоп, ошо ҙур уңышҡа өлгәште. Өс тапҡыр Европа беренселеге еңеүсеhе булған немецтар, күпме генә яуап тубы индерергә тырышмаhын, виртуоз испандарҙы бер нисек тә ота алманы. Киреhенсә, беренсе осорҙоң 33-сө минутында уңышҡа өлгәшкәс, Испания футболсылары дәғүәсеhен ҡыҫырыҡлап, уларға үҙ уйынын уйнарға ирек бирмәне.\nКире ҡайтырға << 1 594 595 596 597 598 599 600 601 602 796 >> Киләһе бит


Никита – тыуған яғын яҡшы белеүсе\n30 Март 2018, 12:21\n27 мартта Өфө ҡалаһының 118-се мәктәбендә түбән клас-тар уҡыусыларының “Научное PROдвижение-2018” V юбилейлы республика ғилми-ғәмәли конференцияһы үтте. Республиканың төрлө мөйөштәренән 100-ҙән ашыу уҡыусы үҙҙәренең ғилми-тикшеренеү һәм проект эштәрен яҡларға килде.\n“Кеше экология донъяһында”, “Кеше кешеләр донъяһында”, “Кеше һандар донъяһында” кеүек йүнәлештәр буйынса предметтар секциялары ойошторолғайны.\nБеҙҙең район исеменән Түбәнге Бобин мәктәбенең икенсе класс уҡыусыһы Никита Шурманов сығыш яһаны. Йәш тикшеренеүсе үҙ яғының тарихы, кешеләре һәм иҫтәлекле урындары тураһында һөйләне. “Минең тыуған яғым мөйөштәре буйлап” сәйәхәтсе әсбабын төҙөү уның эш йомғағы булды. Компетентлы жюри уның эшен юғары баһаланы. Никита III дәрәжәләге диплом менән бүләкләнде. Никитаны ҡотлайбыҙ һәм уға артабанғы уңыштар теләйбеҙ!\nҺүрәттә: Н. Шурманов. Раушания КОБЯКОВА, класс етәксеһе.\nМәсәғүт ауылында шағир Тимер Йосоповтың тыуыуының 80 йыллығына тап килтерелгән һәр йылғы Йосопов уҡыуҙарының зональ этабы булды.\nМәсетле районы уҡыусылары унда уңышлы сығыш яһаны. Әб-дрәхим мәктәбенең дүртенсе класс уҡыусыһы Даниил Ғәҙелшин (уҡытыусыһы Зөлфиә Ғәйфуллина) һәм Яңы Мишәр мәктәбенең алтынсы класс уҡыусыһы Искәндәр Хафизов (Гүзәлиә Нотфуллина) өсөнсө урын яуланы. Үҙенсәлекле һәм оҫта башҡарғаны өсөн Дыуан-Мәсетле мәктәбенең туғыҙынсы класс уҡыусыһы Айсыуаҡ Ханнанов (Флорида Сәлихова) Йосопов уҡыуҙарының гран-прийына эйә булды.\n1-се лицейҙа район мәктәптәре уҡыусылары араһында шахмат турниры уҙғарылды. Ярышта ете мәктәптән барлығы 42 шахматсы ҡатнашты. Турнир шәхси беренселектә лә, командалар буйынса ла үтте. Ҡыҙыҡлы һәм мауыҡтырғыс уйын һөҙөмтәләре буйынса урындар түбәндәгесә бүленде.\nКоманда беренселегендә Башҡорт гимназияһы еңеүсе булды (тренеры Мансур Ханов), Теләш мәктәбе командаһы икенсе урын алды (Ильяс Шарапов), өсөнсө – Дыуан-Мәсетле (Минзилә Хажимөхәмәтова).\nШәхси иҫәптә төрлө йәш төркөмдәрендә лицейҙан Ә. Ғәлимова, гимназиянан А. Ниғәмәтйәнов, Д. Ғәзизов, И. Ғәйнелйәнов, Әжекәй мәктәбенән А. Эргашов, Ләмәҙтамаҡтан З. Дәүләтшина беренсе урын алды.\nБөтә призерҙар ҙа Балалар-үҫмерҙәр спорт мәктәбе грамоталары менән бүләкләнде.


15 августа 2018 — 15:33 ГТРК «Башкортостан»\nҺуғыш ваҡытында Ливанға ҡасҡан Сүриә халҡы йорттарына ҡайта башлаған. Террорсыларҙы еңеү тураһында иғлан итеү менән 25 мең кеше тыуған иленә кире ҡайтҡан.\nТверь өлкәһендә тауар поезын талағандар. Федераль именлек хеҙмәте енәйәтселәрҙең ҡырын эшен тулыһынса видеоға төшөргән. 35 кеше, шул иҫәптән 21 кеше енәйәт урынында ҡулға алынған.\nАмериканың Пейсон ҡалаһында йәшәүсе ҡатыны менән талашҡандан һуң еңел моторлы самолетына ултырып осоп китә. Әммә бер-нисә минуттан һуң ул затлы йортона бәрелә. Ярһыған пилот һәләк булған.\nГенуяла күпер емерелеп кешеләр һәләк булыу сәбәпле өс көнлөк матәм иғлан ителгән. Авария ваҡытында күперҙә кәм тигәндә 10 машина булған. Улар бетон менән бергә 100 метрлыҡ бейеклектән ҡолаған. Яҡынса мәғлүмәттәр буйынса, 35 кеше һәләк булған. Франция сигенә иткән был магистралде сәскәләр юлы тип йөрөтәләр.


24 Апрель 2018, 11:27\n21 апрелдә район хакимиәтенең ултырыштар залында Урындағы үҙидара хеҙмәткәрҙәре көнөнә арналған тантаналы йыйылыш булып үтте. Унда урындағы үҙидара органдары эшмәкәрлегенә йомғаҡ яһалды, алдынғылар бүләкләнде.\nРайон хакимиәте башлығы Рәмил Бохаров муниципаль хеҙмәткәрҙәрҙең эшмәкәрлегенә йомғаҡ яһаны, уларҙың ауыр ҙа, тынғыһыҙ ҙа эштәрендә уңыштар теләне. Рәмил Зәкәриә улы айырыуса хакимиәттең иҡтисад блогының һөҙөмтәле эшмәкәрлеген ыңғай баһаланы. Район эшҡыуарҙарының рес-публика конкурстарында бер нисә йыл рәттән еңеү яулауҙары тап иҡтисад бүлегенең берлектәге эш һөҙөмтәһе булып тора. Район хакимиәте башлығы артабан һүҙҙе үҙенең иҡтисад һәм финанс буйынса урынбаҫары Светлана Ғөбәйҙуллинаға бирҙе. Светлана Рәшит ҡыҙы үҙ сығышында һәр ауыл биләмәһенең былтырғы эшмәкәрлегенә төплө анализ бирҙе. Муниципалитеттарҙың эшмәкәрлеге ике тиҫтә самаһы критерийҙар менән баһалана. Ауыл биләмәһендәге эшһеҙлек кимәле, мал һаны, һалым түләү нисбәте, эшҡыуарлыҡ үҫеше, демографик күрһәткестәр, янғын, енәйәтселек торошо, хужаһыҙ объекттарҙы рәсмиләштереү, урындағы башланғыстарҙы яҡлау һәм башҡа программаларҙа ҡатнашыу һәм башҡа бик күп күрһәткестәр иҫәпкә алына. Ошоларҙан сығып, муниципаль берәмектең эффектлы эшмәкәрлеге билдәләнә. Светлана Ғөбәйҙуллина үҙенең сығышында һәйбәт һөҙөмтәләргә өлгәшкәндәрҙе маҡтаны, артта һөйрәлеүселәрҙе тәнҡитләне һәм етешһеҙлектәрҙе бергәләшеп бөтөрөргә саҡырҙы, нимәләргә нығыраҡ иғтибар бүлергә кәрәклеген еткерҙе. Артабан иҡтисади үҫеш бүлеге начальнигы Ирина Небогатова слайдтар аша район\nиҡтисадындағы хәл-торошто бәйән итте. Кәңәшмәлә ҡатнашыусыларға районыбыҙ хаҡында “Эшлекле донъя” тапшырыуы төшөргән кинофильм да күрһәтелде. Һуңында инде алдынғылар бүләкләнде. Барлыҡ критерийҙар буйынса һәйбәт балл йыйыуға өлгәшкән Красноусол ауыл биләмәһе (биләмә башлығы Рәүилә Мөхәмәҙиева) район хакимиәтенең өсөнсө дәрәжәләге Дипломы менән бүләкләнде. Көмөш Дипломға Яңғыҙҡайын ауыл биләмәһе (Ғаян Фәйезов) лайыҡ булды. Шулай итеп, былтырғы эш йомғаҡтары бу-йынса иң күп балл йыйыуға өлгәшкән Үтәк ауыл биләмәһенә (Фәрит Бохаров) хаҡлы рәүештә беренсе урын бирелде. Еңеүсе булған ауыл биләмәһе башлыҡтарына аҡсалата бүләктәр ҙә тапшырылды. Әйткәндәй, 20 апрелдә Өфө ҡалаһында ошондай уҡ тантаналы йыйылыш үтеп, унда республиканың иң-иң тип табылған муниципаль берәмектәре һәм хеҙмәткәрҙәре бүләкләнде. Улар араһында беҙҙең район вәкилдәре лә бар. Башҡортостан Республикаһы Башлығы Рөстәм Хәмитов Мораҡ ауыл биләмәһе башлығы булып оҙаҡ йылдар намыҫлы эшләгән Сәлих Сәфиулла улы Йәрмөхәмәтовты республиканың иң юғары наградаһы – Башҡортостан Республикаһының Маҡтау грамотаһы менән бүләкләне. Ә инде муниципаль берәмектәр араһында уҙғарылған конкурс-та ауыл райондары араһында Красноусол ауыл биләмәһе советы “Муниципаль финанс менән идара итеү һәм муниципаль иҡтисади сәйәсәт” номинацияһында беренсе урынды яуланы. Биләмә башлығына был юғары награданы Рөстәм Хәмитов үҙе тапшырҙы. Район өсөн дә, Красноусолда йәшәүселәр өсөн дә был ҙур шатлыҡ булып тора. Район хакимиәте башлығы еңеүселәрҙе ихлас ҡотланы һәм яңынан-яңы уңыштар теләне. Артабан бер төркөм алдынғыларға төрлө наградалар тапшырылды.\nОшо уҡ көндө Красноусолда һәм район ауылдарында Урындағы үҙидара органдары көнөнә арналған байрам концерты булды, ауыл хужалығы йәрминкәһе ойошторолдо. Халыҡ был көндө күңел асты, осһоҙораҡ хаҡҡа үҙҙәренә кәрәкле ауыл хужалығы продукцияһы һатып алып ҡыуанды. Дөйөм алғанда, Урындағы үҙидара органдары көнө ойошҡан рәүештә үтте.


Өфө тоннеле төҙөлөшө лә тамамланасаҡ\nЕр аҫты коридорында эштәр сирек быуатҡа һуҙылды. Төп сәбәп - аҡса етмәүҙә. Сираттағы конкурстан һуң төҙөлөштө ВТБ төркөмөнә ҡараған "Башҡортостан концессия компанияһына" тапшырыу ҡарары ҡабул ителде.\nШирҡәт төҙөлөшкә аҡса һалып, артабан 25 йыл дауамында ҡоролманы хеҙмәтләндереүҙе үҙ өҫтөнә ала. Сығымдарҙы ойошма түләүле юл аша ҡайтарырға ниәтләй. Тоннель М-5 һәм М-7 федераль трассаларын тоташтырыусы комплекстың бер өлөшө генә. Ер аҫты коридорынан тыш, автомобиль юлы һәм Өфө йылғаһы аша күпер һалыу күҙаллана.


АстрономияБиологияВоспитательная работаГеографияДиректору, завучуДоп. образованиеДошкольное образованиеДругоеИЗО, МХКИностранные языкиИнформатикаИсторияКазахский язык и лит.Классному руководителюЛогопедияМатематикаМузыкаНачальные классыОБЖОбществознаниеРусский язык и литератураСоциальному педагогуТехнологияУкраинский языкФизикаФизкультураХимияШкольному психологуЯзыки народов РФ Инфоурок / Другое / Конспекты / Конспект урока по башкирскому языку на тему "Уфа. Существительное" (4 класс)\nБашҡортостан Республикаһы Туймазы районы муниципаль районы Серафимовка ауылының 1-се урта мәктәбе муниципаль бюджет дөйөм белем биреү учреждениеһы Өфө – баш ҡала. Яңғыҙлыҡ һәм уртаҡлыҡ исемдәр. (4 класс) Башҡарҙы: Шәрипова Ю.С. башҡорт теле һәм әҙәбиәте уҡытыусыһы 2014 Өфө – баш ҡала.Яңғыҙлыҡ һәм уртаҡлыҡ исемдәр. Маҡсат:1) Башҡортостандың баш ҡалаһы тураһында мәғлүмәтте арттырыу;һөйләү телмәрен үҫтереү; 2) Яңғыҙлыҡ һәм уртаҡлыҡ исемдәр темаһын нығытыу; 3) тыуған илебеҙгә, баш ҡалабыҙға һөйөү, хөрмәт тәрбиәләү. Йыһазландырыу:мультимедиа проекторы, кроссворд,слайдтар. Дәрес барышы. 1.Ойоштороу мәле.Һаумыһығыҙ уҡыусылар, уҡытыусылар һәм ҡунаҡтар.Хәйерле көн.Хәлдәрегеҙ нисек? -Ҡояшлы иртә кеүек.Башҡорт телен , Салауат телен өйрәнергә тип килдек. Уҡыусылар, бер- беребеҙгә ҡарап йылмаяйыҡ, эстән генә дәрестең уңышлы, файҙалы булыуын теләйек. Ҙур теләк менән эш башлайыҡ.Бындай саҡта нимә тиҙәр әле. -Хәйерле сәғәттә. -Класта кем дежур?(Бөгөн мин дежур.Класта бөтәһе лә бар.Бөгөн 17апрель.Кесаҙна) 2.Артикуляцион күнегеү. -Әйҙәгеҙ, башҡортса таҙа, дөрөҫ һөйләшеү өсөн тын юлдарына гимнастика яһайыҡ.Шар тултырыу – тәрән итеп тын алып, уны кинәт сығарабыҙ. -Ә хәҙер ижектәрҙе дөрөҫ итеп уҡыйбыҙ: –ҙү,-йү,-ҡә,- ҡү, -ҫә,-ҫө,-ңә,-ңө. (Бер уҡыусы уҡый, унан хор менән уҡыу). Бик яҡшы. 3.Маҡсатҡа сығыу: - Уҡыусылар, беҙ бөгөнгө дәрестә нимә эшләрбеҙ икән? Быны белер өсөн һүрәттәргә ҡарап, һорауға яуап табырһығыҙ тип уйлайым. 4-се слайд: (Дәрестә беҙ яҙырбыҙ, уҡырбыҙ.Уйнарға ла өлгөрөрбөҙ). Уҡыу ситуацияһы тыуҙырыу . Уҡыусылар, беҙҙә бөгөн ябай дәрес түгел. Беҙ уны сәйәхәт формаһында үткәрербеҙ. Ниндәй ҡалаға сәйәхәт иткәнебеҙҙе таҡтала бирелгән ребусты сискәс белербеҙ. Әйҙәгеҙ сисеп ҡарайыҡ. -Беҙҙең республиканың баш ҡалаһын әйтегеҙ,әле (Өфө) Тимәк, беҙ һеҙҙең менән Өфө ҡалаһында сәйәхәт итеүебеҙҙе дауам итәбеҙ,яңы һүҙҙәрҙе хәтер һандығына һалып,яңғыҙлыҡ һәм уртаҡлыҡ исемдәр темаһын нығытырбыҙ. Сәйәхәтебеҙҙе башлар алдынан дәфтәрҙә бөгөнгө числоны,класс эше,матур,дөрөҫ итеп Өө хәрефен,өң, өй ижектәрен,Өфө,Өсән һүҙҙәрен яҙып ҡуяйыҡ. Өө- өң,өй Өфө Өсән -Бик яҡшы.Афарин балалар -Сәйәхәткә сығыр өсөн беҙгәтранспорт кәрәк.Ә беҙ ниндәй транспорт менән сәйәхәткә сыҡҡанды йомаҡты сискәс белербеҙ. Был күк өй ҡайҙа бара? Эсе тулы бала-саға. Аяғында кейем резиндан Үҙе бер ҙә туймай бензиндан.(автобус) Эйе, сәйәхәткә автобус менән барырбыҙ. Һәр бер туҡталышта һеҙгә эштәр биреләсәк, уларҙы башҡарып нота йыйырға кәрәк. Автобусҡа ултырғанда юл ҡағиҙәләрен дә онотмағыҙ. -Әйҙәгеҙ,сәйәхәтебеҙҙе башлайыҡ.Мин һеҙгә уңыштар теләйем. Төп өлөш. 1туҡталыш Иҫке Өфө ҡалаһы. Баш ҡалабыҙҙың үткәне менән Альбина таныштырып китер. Уҡыусы:Өфө ҡалаһы иң тәүҙә Торатау исеме менән йөрөтөлгән.Был бәләкәй ҡаланы имән ҡойма менән уратып алғандар һәм уны башҡорттар Имән ҡала тип тә атағандар. Ә бер нисә йылдан һуң Өфө исемен йөрөтә башлаған. Рәхмәт һиңә.1-се туҡталыштың эшен башҡарҙыҡ һәм беҙҙең беренсе нота ла булды,таҡтаға элеп ҡуяйыҡ.(Ш.Карина элә).Юлыбыҙҙы дауам итәйек. Уҡыусылар, тәҙрәгә ҡарағыҙ әле, Өфө ҡалаһына ингәндә нимә күренә?(Салауат Юлаевһәйкәле). –Икенсе туҡталыштың исеме нисек була ?(С.Юлаев һәйкәле). -С.Юлаев кем ул?(С.Юлаев – башҡорт халҡының милли геройы) -Һеҙ үҙегеҙ С. Юлаев һәйкәле тураһында нимә беләһегеҙ. (Данил һөйләй)Салауат Юлаев һәйкәле – илебеҙҙәге иң ҙур атлы скульптура. Ул бронзалаштырылған суйындан ҡойолған. Һәйкәлдең авторы – скульптор Сосланбәк Дафаевич Тавасиев. Афарин һиңә Данил. С.Юлаев үҙе лә шағир булған.Һеҙ башҡорт теле дәрестәрендә уның шиғырҙарын уҡығанығыҙ бар. Йә, Самат уның шиғыры менән таныштырып үт әле. Рәхмәт.. Милли батырҙарыбыҙҙы, шәхестәрҙе белегеҙ.Был эште лә башҡарҙыҡ,икенсе нотабыҙ ҙа булды.(Эльвина элә) Ял минуты. Өфө буйлап бик күп йөрөнөк,арып та киттек, әйҙәгеҙ ял итеп алайыҡ.МУЗЫКА Бик яҡшы, матур итеп ултырҙыҡ,сәйәхәтебеҙҙе дауам итәбеҙ. Өфөләге халыҡтар дуҫлығын күрһәтеүсе монумент нисек атала?(Дуҫлыҡ монументы) Тимәк,3-сө туҡталыш нисек атала.(Дуҫлыҡ монументы). Был монумент тураһында мәғлүмәтте беҙ китаптан алырбыҙ. Китаптарҙы астыҡ 141-се бит,219-сы күнегеү. Тексты уҡыр алдынан хәтер һандығына яңы һүҙҙәр һалып алайыҡ. Сит-чужой дәүләт-государство милләт-нация ырыу-племя Мөһабәт һүҙен ижекләп өйтәбеҙ,аңлатмалы,синоним һүҙлектән ҡарап аңлатабыҙ,электрон һүҙлектән тәржемә итәбеҙ. Һүҙҙәрҙе һүҙлек дәфтәренә яҙып ҡуябыҙ.Был һүҙҙәрҙе киләһе туҡталыштарҙа ла ҡулланырбыҙ. -тексты тәржемә итәбеҙ; -һорауҙарға яуап бирәбеҙ. Текста ниндәй һәйкәл тураһында һүҙ бара? Һәйкәлдең скульпторы кем? Был һәйкәл нимәне сағылдыра? Башҡортостанда ниндәй милләт кешеләре йәшәй? Ә һеҙҙең класығыҙҙы кемдәр уҡый? Эйе, уҡыусылар беҙҙең Башҡортостаныбыҙ төрлө милләткә бай төбәк.Унда башҡорттар ҙа, татарҙар ҙа,рустар ҙа, мариҙар ҙа, удмурттар ҙа йәшәйҙәр һәм беҙһеҙҙең менән бер ғаилә булып, дуҫлыҡтыңҡәҙерен белеп, ауыр саҡтарҙа бер – беребеҙгә ярҙам итеп,шатлыҡһәм ҡайғы – хәсрәттәрҙе уртаҡлашып бергә дуҫ - татыу йәшәргә тейешбеҙ. Был эште лә бик яҡшы башҡарҙыҡ,3-сө нотаны ла элеп ҡуяйыҡ.(Самат) -Ә хәҙер юлыбыҙҙы дауам итәйек. 5туҡталыш.Грамматика илендә. Беҙ һеҙҙең менән Өфөнөң тетрҙарына килеп еттек. Ләкин беҙ унда инә алмайбыҙ. Унда шлагбаум төшөрөлгән. Бирелгән ребустарҙы сискәс кенә шлагбаум күтәреләсәк.Әйҙәгеҙ, төркөмдәргә бүленеп тиҙ генә ребустарҙы сисеп алайыҡ. 5-Биш+бүләк=Бишбүләк - Башҡортостан ; Ҡара + иҙел = Ҡариҙел Тикшерәбеҙ. Эйе,Бишбүләк-Башҡортостандағы район, Ҡариҙел-йылға исеме. Был эште лә бик тиҙ башҡарҙығыҙ,4-се нотабыҙ ҙа булды.(Н.Карина элә) Уҡыусылар, был исемдәрҙең яҙылышына иғтибар итегеҙ. Уларҙы нисек яҙҙыҡ? (Баш хәреф менән) - Баш хәреф менән яҙылған исемдәр нисек атала? (Яңғыҙлыҡ исемдәр). Өфө буйлап сәйәхәт иткәндә ниндәй яңғыҙлыҡ исемдәр беҙгә осраны? (Өфө,С.Юлаев,Дуҫлыҡ монументы, Торатау,Башҡортостан,Ҡариҙел) Яңғыҙлыҡ исемдәрҙе иҫкә төшөрҙөк, йәгеҙ 5-се нотаны ла беркетеп ҡуяйыҡ.(Илина элә) Уҡыусылар, эште дауам итер алдынан күҙҙәрҙе ял иттереп алайыҡ. Күҙҙәрҙе йомдоҡ һәм үҙебеҙҙе һәйкәлдәр янында тип хис итәбеҙ.(МУЗЫКА) Уҡыусылар тыңлағыҙ әле, һеҙ берәй тауыш ишетәһегеҙме? Нимәнең тауышы ул? Что это за звук. (журчание воды). Йәмле Ағиҙел йылғаһы аға. Ә хәҙер, һеҙҙең менән Ағиҙел буйында “балыҡсы” уйынын уйнап алайыҡ. Таҡтала һүҙҙәр яҙылған. Һүҙҙәрҙе ике төркөмгә айырып яҙырға кәрәк.(Таҡтаға ике уҡыусы сыға) театр Ағиҙел йылға Салауат һәйкәл Торатау урам Өфө Тикшерәбеҙ. Дөрөҫ, шлагбаум күтәрелде ,6-сы нотаны таҡтаға элдек(Данил)һәм автобусҡа яйлап ултырҙыҡ, юлды дауам итәбеҙ. 6 туҡталыш.Театрҙар. Беҙҙең алдыбыҙҙа театрҙар. (Уҡытыусы слайдтар күрһәтә, һәр бер театр тураһында берешәр уҡыусы әйтеп бара) 1-се театр(Алина әйтә) Мәжит Ғафури исемендәге Башҡорт дәүләт академия драма театры. 2-се театр(Н.Карина)- «Нур»татар дәүләт театры. 3-сө театр(Самат) - Рус дәүләт академия драма театры. 4-се театр(Данил) -Опера һәм балет театры. 5-се театр( Алмаз)Мостай Кәрим исемендәге милли йәштәр театры 6-сы театр ( Альбина )Ҡурсаҡ театры Эйе,театрҙар менән дә танышып үттек һәм һуңғы нотабыҙҙа ҙа булды.(Дима элә) Уҡыусылар, Башҡортостан Республикаһы Указы менән республикабыҙҙа 2014 йыл ниндәй йыл тип иғлан ителде? (мәҙәниәт йылы). -Һүрәткә ҡарап әйтегеҙ әле, нимә килеп сыҡты? (мәҙәниәт йылы эмблемаһы). Башҡортостан мәҙәниәтенең һәм сәнғәтенең йәмғиәттәге үҫтерелешен һаҡлау һәм күтәреү, йәмғиәттең иғтибарын йәлеп итеү маҡсаты. 7туҡталыш.Йомғаҡлау. Ә хәҙер ҡайтырға ваҡыт. Бөгөнгө сәйәхәтебеҙҙе ошонда туҡтатып торабыҙ, артабан дәрестәрҙә дауам итербеҙ. Дәрес һеҙгә оҡшанымы? -Нимә ауыр булды? - Беҙ һеҙҙең менән ҡайҙарҙа булдыҡ? Уҡытыусы: Өфө ҡалаһы бик ҙур һәм бай ҡала.Урамдары киң һәм матур.Беҙ уның менән ғорурланырға тейешбеҙ. Өфөнөң иҫтәлекле урындарын йәй көнө үҙегеҙгә ҡарап ҡайтырға тәҡдим итәм. Афарин балалар. Һеҙҙең дәрестә ҡатнашып ултырыуығыҙға, тырышып эшләүегеҙгә бик ҡәнәғәтмен.Актив ҡатнашҡан уҡыусыларға ошондай баһа ҡуябыҙ.Баһалау. Өй эше.Киләһе дәрескә ул һеҙгә ошондай өй эштәре бирәм. 1.дәрестә ҡулланылған яңғыҙлыҡ исемдәр менән 3 һөйләм төҙөргә; 2.үҙегеҙгә оҡшаған берәр туҡталышты һүрәт аша сағылдырығыҙ. 3.Өфө тураһында телевизорҙан, радионан йырҙар тыңлап килергә. Дәресте йыр менән тамамлайбыҙ. «Гүзәл Өфөм - башҡалам» йырын башҡарыу. -Дәрес бөттө!Һау булығыҙ. Сығырға мөмкин! Автор Шарипова Юлия Салаватовна\nДБ-295180 Получить свидетельство о публикации\n27.10.2016 Просмотров: 134 Комментариев: 0 ЭССЕ: "Мое педагогическое кредо"\n27.10.2016 Просмотров: 50 Комментариев: 0 Презентация по башкирскому языку на тему "Буква Үү. Повторение."\n27.10.2016 Просмотров: 49 Комментариев: 0 Сценарий на тему "Родной язык-цветок души"\n27.10.2016 Просмотров: 123 Комментариев: 0 Сочинени по башкирскому языку на тему "Акмулла - яктылык йырсыһы"\n27.10.2016 Просмотров: 555 Комментариев: 0 Вопросы для ЧПУ станков\n27.10.2016 Просмотров: 126 Комментариев: 0 Презентация по башкирскому языку на тему "Числительные" (2 класс)\n27.10.2016 Просмотров: 143 Комментариев: 0 1295443129542512954121295402129539412953891295386


«Киске Өфө» гәзитенең сайты - ЯҘМЫШТАРҘЫ ЯҢЫЛЫШТЫРМАЙЫҠ! - 2016 - Мәҡәләләр\n"Әллә урыҫҡа бараһы, матур була балаһы", тип таҡмаҡларға ярата бер танышым. Был, әлбиттә, һүҙ араһында сыҡҡан мәрәкә генә. Күптәр тәрәнгә төшөп, был һүҙҙәрҙең мәғәнәһен аңларға тырышып та ултырмайҙыр. Тик мине улар уйға һалды. Бөгөн беҙ халҡыбыҙ яҙмышы, уның киләсәге хаҡында бик күп һөйләйбеҙ. Һөйләүен һөйләйбеҙ ҙә ул, үҙебеҙҙе һаҡлап ҡалыр өсөн аныҡ эштәр эшләйбеҙме һуң? Ҡыҙҙарыбыҙ сит милләт кешеһе менән тормош ҡора, сит милләткә балалар үҫтерә, егеттәребеҙ ҙә йәрҙе яттар араһынан эҙләй. Ильястан Иван тыуғанда башҡорт халҡының киләсәге өсөн хафаланыуҙар артҡандан-арта ғына.\nҠатнаш никахлы ғаиләләрҙең яҙмышы нисегерәк икән? Мөхәббәт тип баштарын юғалтып өйләнешкән йәштәр тормошта ниндәй ауырлыҡтарға юлыға? Ошо һорауҙарға яуап эҙләгәндә, бер тарих иҫкә төштө. Йәшләй генә хис-тойғолар шауҡымына бирелеп, рус егете менән яҙмышын бәйләгән Гөлсөм апайҙың һөйләгәндәренән, бәлки, күптәр фәһем алыр, уйланыр. Уның һөйләгәндәрендә тәрән мәғәнә һәм аҡыл ята. Был яҙмамды мин башҡа милләткә ҡарата кире ҡараш тыуҙырыу маҡсаты менән яҙмайым, бары тик икелә-неп, ике юл сатында торғандарға ишара итеп юллайым.\n...Ыҡсым ғына йорт әллә ҡайҙан балҡып, үҙенә тартып ултыра. Тирә-яғы гөл-сәскәгә күмелгән был донъяла бәхетле кешеләр йәшәгәнен аңлау өсөн хужаларҙың йөҙҙәренә күҙ һалыу ҙа етә.\n- Бик бәхетле кеше мин, һылыу. Ошо әлеге көнгө тормошом менән ҡәнәғәтмен, - апай баҫалҡы ғына йылмайып ҡуя.\n- Гөлсөм апай, шул бәхетегеҙгә нисек килеүегеҙ хаҡында белге килә ине, - тим.\nКүҙҙең яуын алып ултырған сәскәләр араһындағы эскәмйәгә барып ҡунаҡлайбыҙ ҙа, Гөлсөм апай яйлап ҡына мине үткәндәренә күсерә.\n- Ун һигеҙ генә йәшемдә яңы әрменән ҡайтҡан рус егете менән таныштым. Зәңгәр күҙле шуҡ егеткә тәү күреүҙән үк ғашиҡ булдым. Бигерәк татлы телле, яғымлы һәм иғтибарлы ине шул. Артымдан бер тотам ҡалмай йөрөгән башҡорт егетен ташлап, Иванға кейәүгә сығып киттем. Әсәһе менән генә йәшәгәнгәме, ҡатын-ҡыҙ эше тип тормай, бөтәһен башҡара ине ирем. Мине күтәреп кенә йөрөтмәй, һүҙ һайын "моя" ла "моя" тип күңелде иретә. Ҡәйнәм дә "золотая"нан һалдыра. Үҙ ғаиләмдә ундайҙы ишетмәгән миңә былар май булып яғыла. Ҡайҙа инде ул башҡортта татлы һүҙ һөйләп, сөсөләнеп ултырыу! Атай ҙа ҡаты булды. Кейәүгә сыҡҡас та, быныңды эйәртеп миңә ҡайтып йөрөмә, тип бер генә әйтте. Үпкәләп сығып киттем. Бер йыл самаһы сит милләттең ғөрөф-ғәҙәттәрен, йолаларын үтәп, нисек тә булһа яраҡлашырға тырыштым. Уларҙың мөйөшкә ҡарап суҡынып ултырыуҙарын күргәндә, эсемдә ниҙер өҙөлөп киткәндәй булһа ла, дин генә төрлө, Аллаһ берәү бит, тип тынысландым. Көн дә тиерлек ашаған кәбеҫтә, балыҡ ашы, кеҫәлдәре туйҙырып бөтһә лә, өйрәнермен әле, тинем. Тик... өйрәнеп булманы.\nЙылдан ашыу йәшәгәс, ауырға ҡалдым. Бер көндө иртән ҡәйнәм менән иремдең һөйләшеүенә уяндым. "Улым тыуһа, Степан тип ҡушам, - ти иптәшем, - олатаһының исемен йөрөтөр, ә ҡыҙым Екатерина буласаҡ". Шул минутта бар донъям зыр әйләнеп китте. Степан? Екатерина? Нисек инде улай?..\nНиндәй ахмаҡлыҡ булғандыр инде, Иванға кейәүгә сыҡҡанда, әйтерһең дә, уның исеменә иғтибар ҙа итмәгәнмен дә, ә бына тыуасаҡ балаларымдың исеме лә, ниндәй милләттән булыуҙары ла борсоуға һалды. Ни эшләп һуң алдараҡ был хаҡта уйлай белмәгәнмен? Сит милләт кешеһе менән ғаилә ҡороуға бөтөнләй әҙер булмағанмын бит! Үҙ-үҙемде генә түгел, хатта ҡарынымдағы баламды күрә алмаҫ хәлгә еттем, ышанаһыңмы, һылыу? Минең ҡапыл ғына Салауаттар һәм Зөлхизәләр, Азаматтар үҫтергем килеп китте. Иремдең "моя"һы ла екһетте.\nЯҙмыштың бер хикмәте булдымы, теләмәй генә күтәргән балама тыуыу насип булманы - ауырым төштө. Ошонан һуң үҙемдә бығаса булмаған еңеллек тойҙом. Башҡаса бер минут та ирем янында ҡала алмаҫымды аңланым. Ошо ҡылығым өсөн көн-төн унан ғәфү үтендем, аяҡтарына сүгәләп, айырып ебәреүен ялбарҙым. Үҙ яғыма ҡайтып, тыуған телемдә һөйләшкем, башҡортса йәшәгем килде. Ситтәр араһында йәшәп, үҙ-үҙемде һағынғайным. Тәүге ирем бигерәк йомшаҡ холоҡло, яғымлы ине, ә беҙҙең ирҙәр иһә ҡырыҫ холоҡло, артыҡ иркәләп-наҙлап ултырмайҙар. Ә шулай ҙа яраталарҙыр улар, тик үҙҙәре белгәнсә, үҙҙәренсә генә итеп, - бер аҙ уйланып ултырғандан һуң, апай йылмайып миңә ҡарап ҡуя.\n- Ирҙәребеҙ генә түгел, үҙебеҙ ҙә шулай бит инде, ҡырыҫыраҡбыҙ. Ҡаныбыҙҙа бар был холоҡ, - ошо һүҙҙәремде әйткәс, әңгәмә артабан ялғанып китә.\n- Иремде ташлап, үҙ яғыма ҡайттым. Мине оҙата сыҡҡас, ҡапҡа бағанаһына һөйәлеп, илап ҡалды, бисарам. Йәшлектәге аҡылһыҙлығым арҡаһында нисәмә яҙмыш менән уйнаным. Әле булһа үкенәм, һылыу...\n- Ә әлеге бәхетегеҙ? - түҙемһеҙләнеп, һүҙ дилбегәһен Хәлил ағай яғына тартам.\n- Ағайыңды ташлап, Иванға барғайным бит. Йәшлек йәрем мине барыбер көткән, бергә булырыбыҙға ышанған. Һөйләштек, аңлаштыҡ. Шул тиклем яҡын ул миңә, үҙ кешем инде! Ике улыбыҙ тыуҙы. Салауат менән Азамат. Ағайыңдың татлы теле юҡ юҡлыҡҡа, бер әйтеп, ҡырт киҫеп ҡуя торған ғәҙәте бар, асыуын да, һөйөүен дә бер һүҙ менән генә белдерә ул: "Ишетәһеңме?.." Уның ошо һүҙен ишетер өсөн күп ваҡыт әллә ниҙәр ҡылмаҡтай булам, - әңгәмәсемдең йөҙө яҡтырып, тауышы көрәйеп киткәндәй була. - Никахтар күктә ярала, тиһәләр ҙә, һайлау хоҡуғы һәр кемебеҙгә бирелгән. Сит милләт кешеһе менән дә бына тигән йәшәгәндәр бар, ә бына мин булдыра алманым, сөнки үҙ халҡымды яратам. Башҡортлоҡ көслө миндә. Шуға күрә ваҡытында яңылышмаһаҡ ине, тим...\n- Ишетәһеңме, ҡунаҡты сәй эсермәйһеңме ни ул? - Хәлил ағайҙың тауышы ине был. Беҙ көлөшә-көлөшә урындарыбыҙҙан ҡуҙғалдыҡ. "Ишетәһеңме?.." Ике кеше араһындағы ҡыҫҡа ғына ошо һүҙҙең ниндәй ҙур ҡөҙрәткә эйә булыуын шундуҡ аңланым мин. Бер-береһен һөйгән ике йөрәкте тоташтырып тороусы бөйөк һүҙ ине ул.\nЯҙылған: 12.12.16 | Ҡаралған: 635


Республикала ГРИПП менән сирләү осраҡтары теркәлә башланы | ГТРК «Башкортостан» — Новости Уфы и РБ\nРеспубликала ГРИПП менән сирләү осраҡтары теркәлә башланы\n07 февраля 2018 — 15:31 ГТРК «Башкортостан»\nҠулланыусылар хоҡуҡтарын яҡлау хеҙмәтенән белдереүҙәренсә, вирус йоҡтороусыларҙың береһе лә прививка эшләтмәгән булған. Төбәктә йәшәүселәрҙең 40 проценты, яҡынса 1 миллион 700 мең кеше вакцина алған. ГРИПП-ты ябай тымау тейеүҙән айырыу өсөн бер нисә мәғлүмәтте иҫтә тотоу мөһим. Тән температураһы ҡапыл күтәрелеп бер нисә сәғәт эсендә 39-40-ҡа етә, тән, баш ауырта, тирләтә, хәлһеҙлек һиҙелә. Шул уҡ ваҡытта йүткереү, тамаҡ шешеүе, тымау булмауы ла ихтимал. Башҡортостанда ГРИПП-тың артыуы һәм иң юғары кимәле ошо айҙың 2-се яртыһында булыр тип фаразлана.


Инфоурок › Другое › Презентации › Презентация "Көҙгө уңыш" (6 класс)\nТема: “Исем. Көҙгө уңыш.”\nКөҙ ҙә етте, баҡсаларҙа Бушап ҡалды түтәлдәр. Емеш-еләк өлгөргәс, Тулы булыр өҫтәлдәр. Г. Бикбулатова\nЯңы һүҙҙәр: сүп үләне – сорняк түтәл – грядка йәшелсә -емеш – овоши-фрукты ҡайнатма – варенье тоҙлау – солить көс-ҡеүәт - сила\nШыбыр-шыбыр ...яуа, Йөҙә ҡара ... . Тиҙҙән яуыр ап-аҡ ..., Килер ҡаты ... Бушап ҡалды түтәлдәр, ... өҫтәлдә. Тәмләһәң һәр береһен ... өҫтәлә. ... кәрәк беҙгә, Сирҙәр урап үтһендәр. Осрашырбыҙ ... Килһен тик яҙғы ... . (ямғыр, болоттар, ҡарҙар, һыуыҡтар, емеш-еләк, көс-ҡеүәт, витаминдар,баҡсаларҙа, көндәр)\nШыбыр-шыбыр ямғыр яуа, Йөҙә ҡара болоттар. Тиҙҙән яуыр ап-аҡ ҡарҙар, Килер ҡаты һыуыҡтар. Бушап ҡалды түтәлдәр, Емеш-еләк өҫтәлдә. Тәмләһәң һәр береһен Көс-ҡеүәттәр өҫтәлә. Витаминдар кәрәк беҙгә, Сирҙәр урап үтһендәр. Осрашырбыҙ баҡсаларҙа, Килһен тик яҙғы көндәр. Г.Бикбулатова\nӨй эше: Һүҙҙәрҙе ятларға; Шиғырҙың дүрт юлын ятларға; “Көҙгө баҡса” темаһына һүрәт төшөрөргә\nНомер материала: ДБ-222567\nПрезентация на тему "Деньги и их развитие"


Улар— беҙҙең ғорурлыҡ\nКүптән түгел Магнитогорск ҡалаһында тай боксы буйынса йыл һайын уҙғарылып килгән турнир булып үтте. Ярышта Силәбе, Ырымбур өлкәләренән, шулай уҡ Башҡортостандың Сибай, Учалы ҡалаларынан әлеге спорт төрөн үҙ итеүселәр көс һынашты.\nСарала Сибай ҡалаһы намыҫын «Ҡара аждаһа» һәм «Алтын» үҫмерҙәр-йәштәр клубтарының 33 тәрбиәләнеүсеһе яҡланы. Был көсөргәнешле ярыштың һөҙөмтәләре беҙҙең өсөн уңышлы һәм ҡыуаныслы: 14 ҡалалашыбыҙ 1-се урынды яуланы. Бына улар: «Ҡара аждаһа» үҫмерҙәр-йәштәр клубынан—Роман Залимов, Турпал Ябраилов, Эдик Әминов, Владислав Новокрещенов, Илмир Бүләкәнов, Ибраһим Изарипов, Арслан Абдуллин, Айҙар Юлмөхәмәтов, Азат Әҙелгәрәев, Динислам Аҫылбаев, Денис Тулыбаев (тренерҙары—Гаврилов А.С.), «Алтын»дан—Юлдаш Юлғотлин, Батыр Хәмитов, Арслан Сәитов (тренерҙары-Ерәншин Д.Р.). Бынан тыш, көмөш миҙалға—3, бронзаға 7 спортсы лайыҡ булды. Рингта еңеү яулаусылар кубоктар, грамоталар һәм тейешле дәрәжәләге миҙалдар менән бүләкләнде.\nӘлбиттә, был еңеүҙәр тәүгеләрҙән түгел. «Ҡара аждаһа» һәм «Алтын» үҫмерҙәр-йәштәр клубтары тәрбиәләнеүселәре тай боксы, ушу буйынса Рәсәй кимәлендәге ярыштарҙа беренселекте яулап килә. Билдәле булыуынса, «Ҡара аждаһа»лар Ҡытай, Аргентина, Корея, Венгрия, Америка һ.б илдәрҙә Кунг-Фу, тай боксы буйынса донъя чемпионаттарында үҙҙәрен чемпион булараҡ танытып өлгөрҙө.\nСибай ҡалаһының ғорурлығы булған әлеге клубтар үҫеп килеүсе быуынды спортҡа, сәләмәт һәм әүҙем тормошҡа йәлеп итеүҙә бик ҙур эш башҡара.


—Ул һин буласаҡһың, һин… Башҡа булып та. Һине генә тоясаҡмын, һине генә уйлаясаҡмын. Һәм беҙ мәңге бергә буласаҡбыҙ. Тик берҙе генә ирек бир. Кем икәнен һорама, белә ҡалһаң… атайлыҡ хисең булмаясаҡ,—һуңғы һүҙҙәрен ҡатын күңеленән көскә һөйрәп сығарҙы.\n—Ә былай шул тормошҡа, шул һаләткә күнеп йәшәргәме?—яңынан ҡатыны янына ултырҙы.\n—Күнеү кәрәкмәй, аңла, һин—атай. Нисек аңламаҫҡа мөмкин шуны. Мин бит һиңә күңелем, йөрәгем, йәнем, теләгем менән хыянат итмәйем,—тигәс, ауыҙына борос ҡапҡандай йөҙөн һытып ҡуйҙы. —Бөтөнләй итмәйем, мин һиңә тоғро!\n—Тәнең менән… Мин хатта һине башҡа менән күҙ алдына килтерә алмайым. Отеллоға әйләнәм хәҙер.\n—Рөхсәт юҡ, тимәк. Яныңда шәмдәй иреп һүнермен, ярай, шулай. Һин дә һулыясаҡһың,—ҡатындың илағыһы килде, түҙҙе, баяғы сәскәне усына һалды ла, битен ҡапланы. Тынлыҡ тағы оҙаҡҡа һуҙылды.\n—Конкурста «Ашҡаҙар» һәм «Ҡара тауыҡ» көйҙәрен уйнаным. Быға тиклем төбәк бәйгеләрендә генә сығыш яһаһам, әле республика күләмендәге ярышта үҙ көсөмдө һынап ҡарауҙы үҫеш тип ҡабул итәм,—ти Fайсар ҡыуанып.\nБИЛАЛДА ЦЕХ АСЫЛДЫ\nКолхоз-совхоздар тарҡалғандан һуң, башҡа төбәктәрҙәге кеүек үк Билал ауылында йәшәүселәрҙең дә күбеһе эшһеҙ ҡалды. Мәсьәләне ыңғай хәл итеүҙең берҙән-бер юлы—инвесторҙар йәлеп итеү. Был йәһәттән Урал аръяғы райондарында боҙ урынынан ҡуҙғалды. Билал ауылында «Колибри» йәмғиәтенең тегеү цехы (һүрәттә) асылыуы быға асыҡ дәлил.\nЦех 50 кешене хеҙмәт менән тәьмин итәсәк. Эш ваҡыты ла, урыны ла уңайлы. Йылы, яҡты бинала ике сменала эшләйҙәр. Әле балалар өсөн йылы салбарҙар тегә башланылар, тиҙҙән йәйге комбинезондар етештерәсәктәр.\nБыға тиклем Зәйнәб Нурғәлина һәм Айгөл Кульчикова Ҡолсора ауылындағы «Колибри» тегеү цехында тәжрибә тупланы.\nЙылайыр районының Ҡашҡар ауылы почта бүлексәһендә эшләүсе Хәлит Шәриф улы Такалов та яңғыҙы Мәҡсүт, Ишбулды, Ҡашҡар һәм Исҡужа ауылдарын хеҙмәтләндерә. Үҙе Мәҡсүт ауылында йәшәгәнлектән, юлында машиналар тап булмаған осраҡта, 12 саҡрым алыҫлыҡта ятҡан почта бүлексәһенә аҙнаһына өс тапҡыр йәйәү бара. Артабан почта ташый. Уны дүрт ауылға илтә икән, тимәк 30-35 саҡрым араны урап сыға тигән һүҙ.


Таулы Карабахта хәл көсөргәнешле булып ҡала. Әрмәнстан да, Әзербайжан да бер береһенә сик буйындағы ауыл-ҡалаларҙы утҡа тотоу менән янай. Рәсми Ереван, хәрби хәрәкәттәр киң күләм алған осраҡта, Таулы Карабахтың бойондороҡһоҙлоғон таныясағы тураһында белдерҙе.\nПакистандың төнъяҡ-көнбайыш райондарын һыу баҫыу сәбәпле 60 кеше һәләк булған. Бер-нисә көн яуған ҡойма ямғырҙар ауыл хужалығына ҙур зыян килтергән. Күп кеше торлаҡһыҙ тороп ҡалған, юлдарҙы һыу баҫҡан.\nИнтернетта ултырыусы 32 мең кеше Францияның ғаилә, бала һәм ҡатын-ҡыҙ хоҡуҡтары министры Лоранс Россиньоль белдереүенә ҡаршы петицияға ҡул ҡуйған. Хиджабта йөрөгән мосолман ҡатын-ҡыҙҙарын ҡолдар менән сағыштырған өсөн улар министрҙы яуапҡа тарттырыуҙы талап итә. Петиция авторы фекеренсә, яуаплы вазифа биләгән кеше ундай белдереүҙәр яһарға тейеш түгел.\nЯпониялағы бер мәктәптә физкультура дәресенең нисек үтеүе тураһындағы видео интернет селтәрендә хитҡа әйләнде. Роликты 400 мең кеше ҡарап өлгөргән. Япондарҙың бик тәртипле һәм ойошҡан халыҡ икәне билдәле. Ошондай берҙәм хәрәкәттәргә тик улар ғына һәләтле тигән комментарийҙар ҡалдырған видеоны ҡараусылар.\n05 апреля Төбәк иҡтисадын үҫтереү маҡсатында банктар тарафынан 272 миллиард һум кредит бирелгән\n05 апреля Башҡортостанда микрофинанс ойошмалар эшмәкәрлеге сикләнә


Өфөлә Табын ырыуы башҡорттары съезд уҙғарҙы\n1 Март 2017, 09:31\nӨФӨ, 2017 йыл, 1 март. /«Башинформ» мәғлүмәт агентлығы, Әлим Фәйезов/. Уҙған шәмбе Өфөлә башҡорт халҡының иң ҙур ырыу берләшмәләренең береһе – Табын ырыуы вәкилдәренең дүртенсе съезы үтте. Башҡортостандың ойошторолоуына 100 йыл тулыуға арналған форум эшендә республиканың 11 районы, шулай уҡ Ырымбур, Һамар, Һарытау, Ҡурған һәм Силәбе өлкәләре делегаттары ҡатнашты.\nСъезд эше башланғанға ҡәҙәр шәжәрә байрамы ойошторолдо. Унда бөтә төбәк делегациялары һәм форум ҡунаҡтары ҡатнашты. Тәтешле районынан башҡорт мәғрифәтсеһе Ғәли Соҡоройҙың шәжәрәһе байрамға килгәндәрҙә айырыуса ҡыҙыҡһыныу уятты. Ғафури, Учалы, Ҡырмыҫҡалы райондарының күргәҙмә материалдарын жюри шулай уҡ юғары баһаланы. Делегация етәкселәренә Бөтә донъя башҡорттары Ҡоролтайының Башҡарма комитетынан Рәхмәт хаттары һәм иҫтәлекле бүләктәр тапшырылды.\nБайрамда Табын ырыуы вәкилдәренең оҫталығын һынландырған халыҡ кәсептәренең эштәре күрһәтелде. Өфөләр халыҡ оҫталарының ҡул эштәре менән ҡыҙыҡһынып ҡына ҡалмай, үҙҙәренә 8 март алдынан бүләк тә яһай алды.\nБашҡортостан Республикаһы Милли архивы ойошторған архив документтар күргәҙмәһе делегаттарҙы һәм съезд ҡунаҡтарын үтә ҡыҙыҡһындырҙы. Архив хеҙмәтенең баш белгесе Әбүзәр Әбүзәров Башҡорт автономлы республикаһының барлыҡҡа килеүенә һәм ойошторолоуына тәүге аҙымдар хаҡында һөйләүсе документтар менән таныштырҙы.\nФорумда «Башҡорт этносында Табын ырыуының урыны һәм роле» тигән доклад менән тарихи фәндәре докторы, Башҡорт дәүләт университеты профессоры Булат Аҙнабаев сығыш яһаны.\nСъезд башҡорт халҡының социаль-иҡтисади һәм мәҙәни-рухи тормошо аспекттарына ҡағылған резолюцияны ҡабул итте. Йәйгеһен республика райондарының береһендә йәштәр һабантуйын һәм шәжәрә байрамын ойошторорға ҡарар ителде. Делегаттарҙың фекеренсә, ул йәштәрҙә үҙ тамырҙарҙын өйрәнеүгә ҡыҙыҡһыныу тәрбиәләүгә йоғонто яһаясаҡ. Шул ваҡытҡа «Табын ырыуының билдәле шәхестәре» исемле тарихи брошюраны сығарыу күҙаллана.\nФорум делегаттары «Табын ырыуы» ижтимағи ойошма идараһын һайланы. «Башҡортостан Республикаһы Милли архивы» дәүләт учреждениеһы директоры урынбаҫары, яҙыусы һәм журналист, йәмәғәт эшмәкәре Ниязбай Сәлимов табындарҙың етәксеһе булып китте.


18 Ноябрь 2015, 12:41\nБашҡортостан Милли китапханаһының матбуғат хеҙмәте\nӨФӨ, 2015 йыл, 18 ноябрь. /«Башинформ» мәғлүмәт агентлығы, Ләйлә Аралбаева/. Өфөләге Әхмәтзәки Вәлиди исемендәге Милли китапханала Бөйөк Ватан һуғышында Еңеүҙең 70 йыллығына арналған «Башҡортостандың иң яҡшы китапханаһы-2015» һәм «Башҡортостандың иң яҡшы башҡорт китабы-2015» республика конкурстары еңеүселәрен бүләкләү тантанаһы уҙҙы. «Башҡортостандың иң яҡшы китапханаһы-2015» конкурсының Гран-приһына Баймаҡ районының Үҙәк китапханаһы (директоры Луиза Дәүләтшина) лайыҡ булды. «Башҡортостандың иң яҡшы башҡорт китабы-2015» бәйгеһендә Шишмә районының 30-сы ҡала китапханаһы (проект авторы — мөдир Рита Ғәзизова) еңеү яуланы.


Башҡортостанда 25-се апрелдән 25-се майға тиклем юлдарҙы төҙөкләндереү айлығы башлана | ГТРК «Башкортостан» — Новости Уфы и РБ\nБашҡортостанда 25-се апрелдән 25-се майға тиклем юлдарҙы төҙөкләндереү айлығы башлана\nРеспублика Хөкүмәте ошо турала күрһәтмә бирҙе.Айлыҡ барышында барлыҡ автомобиль юлдарын тәртипкә килтереү ҡарала. Ҡала һәм район хакимиәттәренә махсус бригадалар ойошторорға ҡушылған. Башҡортостанда быйыл 407 саҡырымда юлдар төҙөкләндереләсәк. Бының өсөн 11 миллиард 157 миллион һум аҡса бүленә. Республиканың транспорт һәм юл хужалығы буйынса дәүләт комитеты сайтында автомобиль юлдарының карта-схемаһы урынлаштырылған. Уның буйынса теләгән һәр кем үҙен ҡыҙыҡһындырған участокты ҡарай ала. Башҡортостан юлдарында беренән 30-сы апрелгә тиклем ауыр йөк машиналары хәрәкәте лә сикләнде.


Көн ҡаҙағында - халыҡ именлеге\n23 Апрель 2019, 13:10\n“Әгәр ҙә ул кәрәкле ваҡытта һәм кәрәкле урында ҡулланылһа, янғынды бер стакан һыу менән дә һүндерергә мөмкин”, - тине Р. Сәләхов\n“Әгәр ҙә ул кәрәкле ваҡытта һәм кәрәкле урында\nҡулланылһа, янғынды бер стакан һыу менән дә һүндерергә мөмкин”, - тине Р. Сәләхов\n18 апрель көнө район хакимиәтендә ғәҙәттән тыш хәлдәр һәм янғын хәүефһеҙлеге буйынса комиссия ултырышы үтте. Унда район хакимиәте башлығы Р. Шәрипов, БР буйынса янғынға ҡаршы хеҙмәттең 28-се отряды начальнигы Р. Сәләхов, БР ғәҙәттән тыш хәлдәр буйынса дәүләт комитеты рәйесе урынбаҫары А. Лопухов, БР буйынса Ғәҙәттән тыш хәлдәр министрлығының баш идаралыҡ начальнигы урынбаҫары В. Горин, район хакимиәтенең граждандар оборонаһы һәм ғәҙәттән тыш хәлдәр буйынса баш белгесе Д. Акиев һ.б. ҡатнашты.\nУлтырышта яҙғы–йәйге янғын хәүефе артҡан миҙгелгә әҙерлек, йәйге һауыҡтырыу лагеры, йәштәр һәм спорт, мәғариф, мәҙәниәт объекттарында янғын хәүефһеҙлеге буйынса отчеттар яһалды. Ауылдарҙы янғынға ҡаршы һыу менән тәьмин итеү, гидранттарға яҙғы комиссия тикшереүе үткәреү, районда урман янғындарын иҫкәртеү һәм һүндереү буйынса һаҡлыҡ сараларын үтәү хаҡында һөйләшеү алып барылды. Шулай уҡ һыу инеү миҙгелендә һыу объекттарында хәүефһеҙлек, һыу инеү урындарын билдәләү мәсьәләләре күтәрелде.\nАртабан Байназар ауылында халыҡ менән осрашыу үтте. Осрашыуҙа ҡатнашыусылар яҙғы осорҙа сүп-сар һәм ҡоро үләнде яндырыуға бәйле янғын хәүефе артыуын билдәләп, был йәһәттән халыҡҡа иғтибарлы, ут менән һаҡ булырға, янғын хеүефһеҙлеге талаптарын үтәргә, сүп-сар, үлән, усаҡ яҡмаҫҡа саҡырҙылар.\nОсрашыуҙа ҡатнашыусыларҙа Байназар ауыл хакимиәте башлығы Айрат Салауатов янғын һүндереү ҡорамалдары, уларҙың тороштары менән таныштырҙы.\nОсрашыу аҙағында яңы тыуған сабыйҙары булған ғаиләләрҙең өйҙәренә янғын иҫкәртеү ҡорамалы ҡуйыу ҙа ҡаралған ине.


Башҡортостандың үҫеш корпорацияһы менән «Башнефть» хеҙмәттәшлек тураһында килешеү төҙөнө // Иҡтисад | новости башинформ.рф\nБашҡортостандың үҫеш корпорацияһы менән «Башнефть» хеҙмәттәшлек тураһында килешеү төҙөнө\n17:02, 22 мая 2015 Иҡтисад\nӨФӨ, 2015 йыл, 22 май. /«Башинформ» мәғлүмәт агентлығы, Артур Басиров/.\nБөгөн, 22 майҙа, Башҡортостандың үҫеш корпорацияһы менән «Башнефть» араһында хеҙмәттәшлек тураһында килешеүгә ҡул ҡуйылды.\n«Башинформ» агентлығы хәбәрсеһе менән әңгәмә барышында Корпорация етәксеһе Артем Кирәев, был килешеү — ойошманың «Башнефть» менән хеҙмәттәшлек итеүенә тәүге аҙым, тип билдәләне: «Был яҡынса килешеү, уға ярашлы яҡтар аныҡ йүнәлештәр буйынса бергәләп эшләргә ниәтләнә. Атап әйткәндә, республикаға файҙа килтерәсәк һәм экологик, инновациялы өлкәләрҙе үҫтереүгә йүнәлтелгән проекттар өлкәһендә хеҙмәттәшлек. Башҡа йүнәлештәр буйынса өҫтәмә килешеүҙәр ҡаралған».\n«Башҡортостан Республикаһының үҫеш корпорацияһы» асыҡ акционерҙар йәмғиәте төбәктә эшҡыуарлыҡ алып барырға планлаштырған инвесторҙарға хеҙмәттәр күрһәтә.\nТеги: башнефть,башҡортостандың үҫеш корпорацияһы,килешеү


Ҡаракүл (һаҙлыҡ) — Башҡорт Википедияһы\n55°35′12″ с. ш. 58°09′35″ в. д.HGЯO\nРайон Дыуан районы\nМайҙаны 10,5 км²\nБыл терминдың башҡа мәғәнәләре лә бар, ҡарағыҙ: Ҡаракүл.\nҠаракүл — Башҡортостандың Дыуан районы Үрге Әбсәләм ауылынан төньяҡ‑көнбайышҡа табан 1 км алыҫлыҡта урынлашҡан һаҙлыҡ. Әй йылғаһы бассейнындағы Арыҡ һәм Әнйәк йылғалары үҙәнендә урынлашҡан. 2005 йылдан тәбиғәт ҡомартҡыһы тип иғлан ителгән.\n2 Үҫемлектәр донъяһы\n3 Хужалыҡ эшмәкәрлеге һәм тәбиғәтте файҙаланыу\nУйһыу һаҙлыҡ, дөйөм майҙаны 106 гектар, торфтың уртаса ҡалынлығы яҡынса 5 метр. Ер аҫты һыуҙары менән туйына.\nҺаҙлыҡ буйлап ҙур булмаған шишмәләр аға, һаҙлыҡтың көнбайыш ситенә хәҙер үләндәр менән ҡапланған күл бар. Һаҙлыҡты элек киптерергә булғандар, был турала хәҙер үҫемлектәр менән ҡапланған киптереү коллекторҙары һөйләй. Һаҙлыҡтың киптерелгән өлөшөндә хәҙер бесәнлектәр. Үҙәк өлөшөндө ҡарағайлыҡтар һәм ҡайынлыҡтар һаҡланған. Грунт һыуҙары түбән төшөү сәбәпле сфаг мүктәре бөтөнләй тиерлек юҡҡа сыҡҡан. Күл бик һайыҡҡан, ҡамыш менән ҡапланған. Шулай булыуға ҡарамаҫтан һаҙлыҡта үҙенсәлекле төрҙәр һаҡланған.\nКиптереү коллекторҙары үҫемлектәр менән ҡапланғас, һаҙлыҡ элекке хәленә ҡайтыр тигән өмөт бар.\nҺаҙлыҡта үемлектәр донъяһын беренсе мәртәбә 1964 йылда Е. М. Брадис тикшергән. Һирәк осрай торҡан үҫемлектәрҙең күпселеге бөгөнгө көнгә тиклем һаҡланған.\nБөгөнгө көндә һаҙанаҡ (Ledum palustre L.), һаҙ емеше (Empetrum hermaphroditum Hagerup), көкөрт үләне (Lycopodjum annotinum L.), схенус (Schoenus ferrugineus L.), кәкүк ситеге (Cypripedium calceolus L.), һаҙ баҙыҡайы (Epipactis palustris (Mill) Crantz), төн миләүшәһе (Platanthera bifolia (L.)j Rich.), Фукс бармаҡтамыры (Dactylorhiza fuchsii (Druce) Sob) һәм башҡа үҫемләктәр үҫә.\nБында ашарға яраҡлы һәм дарыу үҫемлектәре күп үҫешә: ҡыҙыл көртмәле, ҡара көртмәле, көртмәле, балан, гөлйемеш һәм башҡалар. Һаҙлыҡта бөтәһе 120-нән ашыу үҫемлек төрө билдәләнгән.\nХужалыҡ эшмәкәрлеге һәм тәбиғәтте файҙаланыу[үҙгәртергә | вики-тексты үҙгәртергә]\nТорф, һаҙлыҡлы эзбизташ сығарыу;\nАғас һәм ҡыуаҡтар ҡырҡыу;\nҮҫемлектәрҙе әҙерләү һәм йыйыу;\nТеләһә ниндәй төҙөлөш;\nБиләмәнең бысраныуы һәм бысраныуы, сүплектәр барлыҡҡа килеү;\nҮҫемлектәрҙең үрсеү шарттарының насарайыуына килтерә алған һәр хужалыҡ эшмәкәрлеге;\nһаҙлыҡ ситендә болондарҙа мал көтөү;\nкөҙгө һәм ҡышҡы һунар итеү.\n↑ 1,0 1,1 1,2 Ҡаракүл (һаҙлыҡ) // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\n↑ 2,0 2,1 Дуванский район\n↑ Каракулевское болото\nОсобо охраняемые припордые территории России\nhttps://ba.wikipedia.org/w/index.php?title=Ҡаракүл_(һаҙлыҡ)&oldid=1021849 ҡабул ителгән\nАлфавит буйынса һаҙлыҡтар\nДыуан районы географияһы\nБыл бит һуңғы тапҡыр 18:20 22 март 2021 үҙгәртелгән.


Ирәндек бөркөттәрен данлайыҡ\nБыйыл 112-се/16-сы гвардия Башҡорт кавалерия дивизияһының төҙөлөүенә һәм героик юл үтеүенә 75 йыл тула. Дивизияны ойоштороу тураһындағы ҡарар Башҡорт АССР-ы совнаркомы һәм ВКП(б) өлкә комитеты бюроһы тарафынан 1941 йылдың 17 ноябрендә ҡабул ителгән.\nДивизия, генералдары М.Шайморатов һуғышта геройҙарса һәләк булғас, Г.Билов етәкселегендә Волганан Берлинға тиклем героик юл үтеп, фашизмды тар-мар итеүҙә ҡатнашып, Бөйөк Еңеүгә ҙур өлөш индерҙе. Күптән түгел Рәсәй Федерацияһы Президенты указы менән 2016 йылдың 1 июнендә дивизия командиры М.Шайморатов Ҡыҙыл Йондоҙ ордены менән бүләкләнде. Киләсәктә уға СССР геройы исемен бирерҙәр тигән өмөттә ҡалабыҙ, ул был наградаға күптән лайыҡ яугир.\nИл башлығы Указына ярашлы 2019 йылда Башҡорт автономияһының 100 йыллығы билдәләнәсәк. 112-се Башҡорт кавалерия дивизияһының 75 йыллыҡ юбилейы әлеге сараға арналған әҙерлек эштәренә тап килеүе менән оло мәртәбәгә эйә. Геройҙар онотолмай. Бөгөн, йәғни 25 ноябрҙә, Сибай гимназия-интернатында данлыҡлы дивизия төҙөлөүенең 75-йыллығы айҡанлы «Бөйөк Ватан һуғышы йылдарында 112-се Башҡорт кавалерия дивизияһы» тигән темаға Урал аръяғы уҡыусылары ҡатнашлығында ғилми-практик конференция үтә.\nДанлыҡлы 112-се Башҡорт кавалерия дивизияһы яугирҙарының ҡаһарманлығы халҡыбыҙ хәтерендә һис онотолмай. Fөмүмән, башҡорт халҡы оло ватаныбыҙға хәүеф янағанда илде дошмандан һаҡлау өсөн элек-электән яуға дәррәү күтәрелгән. 1941 йылда илебеҙгә немец фашистары ябырылғас, башҡорт халҡы, атлы ғәскәр төҙөүҙе һорап, СССР оборонаһы наркоматына мөрәжәғәт итә. Тиҙ- ҙән Мәскәүҙән ыңғай яуап алына. СССР Дәүләт оборона комитеты телеграммаһында: «Идя навстречу желаниям трудящихся Башкирской АССР, ГКО разрешает срочно формировать на территории республики две башкирские кавалерийские девизии. Номера дивизий, 112-ая и 113-ая. Желаю успехов. Председатель ГКО И.Сталин».\n1941 йылдың 17 ноябрендә ВКП(б) Өлкә комитеты һәм БАССР-ҙың Халыҡ комиссарҙары советы Башҡорт атлылар дивизияһын төҙөү тураһында ҡарар ҡабул итә. Шулай итеп, дивизия юғары властың ҡушыуы буйынса түгел, ә башҡорт халҡының һорауы буйынса төҙөлгән һәм ул тәүҙә башлыса үҙ ирке менән ҡушылыусыларҙан торған. Республикала ойоштороу комиссияһы төҙөлә. Шундай уҡ комиссиялар ҡала һәм райондарҙа ла эш башлай.\nДивизияны төҙөү эшенә Баймаҡ районы халҡы ла әүҙем күтәрелә. Элекке уҡытыусы, район мәғариф бүлеге мөдире, лейтенант Бәҙри Мәмбәтҡолов республика комиссияһы составына индерелә, ә ВКП (б)-ның Баймаҡ район комитеты секретары Мөбәрәк Назаров дивизия комиссары итеп тәғәйенләнә. Башҡорт атлылар дивизияһына үҙ ирке менән ҡушылырға теләүселәрҙән Баймаҡ хәрби комиссариатына бик күп ғаризалар килә. Бына уларҙың бер нисәүһе. «Мине Башҡорт кавалерия дивизияһына алыуығыҙҙы һорайым. Мин йөрәгебеҙгә ҡан һәм ғүмеребеҙгә дан биргән Рәсәйҙең азатлығы һәм бойондороҡһоҙлоғо өсөн үҙ-үҙемде аямай, арымай-талмай һуғышырға һүҙ бирәм!»—тип яҙа Баймаҡ егете Ибраһим Әбсәләмов. Беренсе Этҡол мәктәбе директоры, уҡытыусы Исхаҡ Йәнбәковтың ғаризаһында: «Доброволец булып Фин һуғышында ҡатнаштым. Һуғыш тәжрибәм бар. Илебеҙ ҡурҡыныс аҫтында торғанда, мин тыныс ята алмайым»,—тип әйтелә.\nУрындарға ебәрелгән күрһәтмәләрҙә: «Башҡорт атлылар дивизияһына партия эшенә мөкиббән бирелгән, һуңғы тамсы ҡанына ҡәҙәр илде яҡлап һуғышырға әҙерлекле һәм дошманды еңеүгә ышанысы ныҡлы кешеләрҙе һайлап алырға. Урындарҙа дивизияны тулы снаряжение менән тәьмин итеү, кейендереү һәм ашатыу сығымдарын хәл итергә»,—тиелә.\nБаймаҡта ойоштороу эштәре декабрь башында тамамланып, завод клубы янында митинг үткәрелеп, 300-гә яҡын кеше Дим станцияһына юл ала. «Райондан бөтәһе 500-гә яҡын кеше Башҡорт атлылары сафында һуғыш сынығыуын үтте»,—тип хәтерләр ине дивизия ветераны Бәҙри Мәмбәтҡолов. Яҙыусы-журналист Ә.Ихсан: «Баймаҡ хеҙмәтсәндәре һалдаттарҙы кейендерҙе, ашатты һәм кәрәкле хәрби снаряжение (сана, арба) һәм аттар менән тәьмин итте. Баймаҡтар Башҡорт атлылары дивизияһына 46-сы конезаводта үҫтерелгән 400-ҙән ашыу РККА аттарын ебәрҙе. Баймаҡтан дивизия комиссары өсөн «Киквук» ҡушаматлы ат менән бергә команда составына 500 тун ебәрелде»,—тип яҙҙы. Дивизия командиры Миңлеғәле Шайморатов Баймаҡ район Советы рәйесе Назаровҡа ебәргән хатында: «112-се Башҡорт кавалерия дивизияһына аттар һәм башҡа бүләктәр ебәреүегеҙ өсөн ҙур рәхмәтлебеҙ. Беҙҙең дивизия халыҡ ышанысын аҡлар һәм дошманды ҡыйратыр өсөн бөтөн көсөн һалыр»,—тип белдерә.\nДивизия составында Баймаҡ атлылары һуғыштың башынан аҙағына хәтлем ҡатнашып, данлы яу юлын үтә. «Ҡыҙыл Баймаҡ» гәзитенең 1943 йылдың 5-се һанында: «Башҡорт атлылар дивизияһында баймаҡтар күп. Улар үҙҙәрен батыр һәм ҡурҡыу белмәй торған һуғышсылар итеп күрһәтә һәм Совет илен гитлеризмдан азат итеү өсөн көстәрен йәлләмәй. Унлап һалдат хәрби наградаларға тәҡдим ителде. Тәүге һуғыш ваҡытында бигерәк тә полк батареяһы наводчигы Йәнбәков Исхаҡ үҙен батыр һуғышсы итеп күрһәтте. Ул артиллериянан төҙ атып, немецтарҙы ҡырҙы һәм үҙе батыр үлеме менән һәләк булды. Үлгәс, ул хөкүмәт наградаһына тәҡдим ителде. Йәнбәков бик тәртипле һалдат һаналды. Ул шул ваҡытта политрук ярҙамсыһы булып эшләне»,—тип яҙыла фронтташ иптәштәренең район хеҙмәтсәндәренә ебәргән хатында.\nФронттан яҙылған икенсе бер хатта ошондай юлдар бар: «Район мәғариф бүлегенең элекке мөдире, хәҙер эскадрон командиры булған өлкән лейтенант Мәмбәтҡолов Бәҙри дивизияла маҡтау яулаған командирға әйләнде. Ул үҙ эскадронының боецтары араһында батырлыҡ һәм тәртиплектә өлгө булып тора. Хәрби хәрәкәттәрҙә эскадрондың башында бара. Полк командиры: Т.Күсимов». («Ҡыҙыл Башҡортостан» гәзите, 1943 йылдың 3-сө һаны). Бәҙри Мәмбәтҡолов һуғышта күрһәткән батырлыҡтары өсөн өс Ҡыҙыл Йондоҙ ордены, «Батырлыҡ өсөн» миҙалы менән наградлана. Һуғыштан һуң мәктәп директоры һәм Сибай педагогия училищеһы етәксеһе булып эшләне, «РСФСР-ҙың атҡаҙанған уҡытыусыһы» тигән исемгә лайыҡ булды, Ленин ордены менән бүләкләнде.\nПолк командиры Таһир Күсимов «Ҡыҙыл Башҡортостан» гәзитенең шул уҡ һанында: «Баймаҡ районы Fүмәр ауылынан Үҙәнбаев Фәхрислам үҙенең минометы менән дошмандың 4 автомашинаһын, 2 взводҡа яҡын һалдатын һәм офицерын юҡ итте»,—тип яҙа.\nХәрби журналист Ә.Ихсандың «Саҡма тояҡ аттарҙа» исемле китабында ла күп кенә яугир баймаҡтар маҡтап телгә алына. «Улар эсендә өлкән сержант, элемтәсе Г.Сәйфуллин (Fәҙелбай), артиллерист Мөхтәр Fәйетбаев (Буранбай ауылы), Исмәғил Әбүталипов (Темәс) батырлыҡтары өсөн—Ҡыҙыл Йондоҙ ордены, ә инде Миңлеғол Арыҫланов (Темәс) Ҡыҙыл Байраҡ ордены менән бүләкләнәләр. Улар һуғыштың башынан аҙағына хәтлем булды. Һуғышсыларға дәрт биреп, Г.Сарбаев, Б.Вәлиев һуғыштан ялға сыҡҡанда ҡурай уйнаны. Т.Күсимов полкынан сержант, Күсей ауылы егете Тәфтизән Миңлеғолов үҙенең отделениеһы менән беренселәрҙән булып Днепр йылғаһын кисеп сыҡты (1943 йыл, сентябрь айы) һәм башҡалар сыҡҡанға ҡәҙәр оборона тотоп ятты. Улар бер нисә миномет точкаларын юҡ итте һәм 20-нән ашыу немец минометчиктарын ҡырҙы. Ул был һуғышта геройҙарса һәләк булды. Т.Миңлеғоловҡа үлгәндән һуң Советтар Союзы Геройы исеме бирелде»,—тиелә.\nБындай батырлыҡтарҙы күпләп килтерергә мөмкин. Баймаҡтар һуғышта һынатманы. Әммә Еңеү юлдары еңел булманы. Асылда, башҡорт атлылар дивизияһына техник яҡтан яҡшы ҡоралланған дошманға ҡаршы алышырға тура килде, фашист танкыларына ҡаршы көрәшеү өсөн һәм самолеттарынан һаҡланырлыҡ ҡоралдарҙың булмауы атлылар дивизияһының көсөн кәметте, тип хәтерләй ветерандар. Ләкин был кәмселектәр атлыларҙың рухын кәметмәне, улар һәр бер һуғышта ла үҙҙәрен батыр яугир итеп танытты.\nСталинград һуғышы мемориаль музейында иң танылған 20 хәрби дивизиялар араһында 112-се кавалерия дивизияһының исеме алтын хәрефтәр менән яҙылған.\n1943 йылдың сентябрь айында Днепр өсөн барған көсөргәнешле һуғышта немецтарҙың «көнсығыш нығытмаһын» емереүҙә кавалерия дивизияһы яугирҙары ҙур батырлыҡ күрһәтте. Днепрҙы тәүгеләрҙән булып кискән 7 кавалерия корпусының 75 яугиренә СССР Геройы исеме бирелһә, шуларҙың 54-е 112-се кавалерия дивизияһынан булды. Шулай булғас, Днепр өсөн барған һуғыш Башҡортостан буйынса, бәлки, киләсәктә Башҡорт армияһының Дан көнө тип аталыр. Бының тураһында тәҡдим индереүселәр элек тә булды, ләкин юғары органдар тарафынан улар иғтибарҙан ситтә ҡала бара.\nАртабан дивизия Совет ерен һәм көнбайыш Европа илдәрен азат итеүҙә ҙур еңеүгә ирешә. Берлин хәрби операцияһында ҡатнашҡан дивизиялар иҫәбендә 112-се/16-сы кавалерия дивизияһы тора. Яҡташыбыҙ Г.Сарбаев етәкселегендәге дивизия ҡурайсылары Берлин рейхстагы эргәһендә концерт күрһәтте. Илдә ойошторолған кавалерия дивизиялар эсенән 106 кеше Советтар Союзы Геройы исеме бирелһә, шуларҙың 78-е башҡорт яугирҙары булған. Дивизияның үҙе 4 орден менән бүләкләнгән.\nБындай батырлыҡ Совет армияһы эсендә уникаль күренеш булып һанала. Һуғыш юғалтыуһыҙ булмай. Мәҫәлән, Баймаҡ районынан ғына дивизия сафында 500-гә яҡын кеше хеҙмәт иткән булһа, шуларҙың яртыһынан күберәге һуғыш яланында ятып ҡалды. Һуғыш геройҙарына мәңгелек дан!\nГеройҙар үлемһеҙ. Сибай ҡалаһында ғына 50-гә яҡын дивизия ветерандары йәшәне. Сибай тарих-крайҙы өйрәнеү музейында уларға арнап Дан мөйөшө ойошторолған һәм һуғыштың бер героик эпизодын сағылдырған диарама эшләп ҡуйылған. Сибай педагогия колледжында музей, гимназия-интернатында Дан мөйөшө булдырылған. Ә инде БДУ-ның Сибай институтының 2-се ҡатында героик темаға арналған барельеф эшләнгән. Ҡала урамдарының береһе генерал М.Шайморатов һәм Т.Күсимов, дивизия ветерандары—Б.Мәмбәтҡолов, Г.Сарбаев һ.б. исемдәрен йөрөтә. Ҡала почтамтында беренсе почтальон, дивизия ветераны С.Дәүләтовҡа һәм Б.Мәмбәтҡолов йәшәгән йортҡа мемориаль таҡтаташтар ҡуйылған.\nДанлыҡлы дивизияның 75 йыллығына арналған хәрби-патриотик темаға ҡоролған сараларҙы ҡаланың башҡа мәктәптәрендә һәм уҡыу йорттарында ойоштороу ҡаралған.\nБашҡорт атлыларының Бөйөк Ватан һуғышында күрһәткән батырлыҡтарын өйрәнеү, пропагандалау эшен әүҙемләштерергә, Баймаҡ, Сибай ҡалаларында һәм башҡа ауылдарҙа 112-се/16-сы Башҡорт атлылар дивизияһы иҫтәлегенә һәйкәлдәр ҡуйырға кәрәк. Йәштәрҙе патриотик рухта тәрбиәләү—беҙҙең изге бурысыбыҙ.


«Янғантау» шифаханаһы — «Рәсәйҙең 100 иң яҡшы тауары» программаһы һәм «Йыл предприятиеһы-2014» лауреаты // Иҡтисад | новости башинформ.рф\n«Янғантау» шифаханаһы — «Рәсәйҙең 100 иң яҡшы тауары» программаһы һәм «Йыл предприятиеһы-2014» лауреаты\n16:56, 19 ноября 2014 Иҡтисад\nӨФӨ, 2014 йыл, 19 ноябрь. /«Башинформ» мәғлүмәт агентлығы/.\nБашҡортостандың Сәнәғәт һәм инновацион сәйәсәт министрлығында Бөтә донъя сифат көнөнә арналған конференция уҙҙы, унда «Рәсәйҙең йөҙ иң яҡшы тауары» конкурсы еңеүселәрен иғлан иттеләр. 46 предприятие иҫәбендә юғары наградаға конкурста йыл һайын ҡатнашып килгән, туғыҙынсы тапҡыр уның лауреаты булған, «Янғантау» шифаханаһы дәүләт унитар предприятиеһы лайыҡ булды. Төбәктең иң яҡшы тауарҙары һәм хеҙмәттәре реестрына йәмәғәт туҡланыуы хеҙмәттәре инде – «Домашний» ҡойҡаһы, «Сәк-сәк» милли ашамлығы, шулай уҡ шифахана үҙе етештергән һөт цехы продукцияһы – ҡаймаҡ, кефир, татлы йогурт һәм майһыҙландырылған эремсек.\nБөтә Рәсәй кимәлендә башҡа уңышлы эшмәкәрлекте таныу билдәһе – имидж һәм эш репутацияһы өлкәһендә «Янғантау» шифаханаһы дәүләт унитар предприятиеһының «Йыл предприятиеһы-2014» бөтә Рәсәй премияһы лауреаты исеменә лайыҡ булыу. Шифахана үҫешенең ыңғай динамикаһы, иҡтисадтың төрлө өлкәләрендәге ҡаҙаныштары «Сифат гарантияһы» номинацияһы менән билдәләнде.\nТеги: йөҙ иң яҡшы тауар,янғантау


08:03, 14 февраль 2014 версияһы\n4 байт алынған , 6 лет назад\n14:31, 13 февраль 2014 версияһы (төҙәтеү)\n08:03, 14 февраль 2014 версияһы (төҙәтеү) (кире алырға)\n'''Библия''', '''Мөҡәддәш китабы''' - йәһүд һәм христиан диненең ике бүлемдән торған төп китабы. Уртаҡ бүлеме - Тәүрат, һәм тик христианлыҡта ғына изге һаналғаны - Инжил. Ислам динендә Тәүрәт хөрмәт ителһә лә Аллаһтың хаҡ һүҙе тип танылмай.\nИҫке Ғәһет 3 бүлектән тора. «Ҡанун» (йәһүдсә – [[Тора]]) тип аталған беренсе бүлектә [[Муса (пәйғәмбәр)|Муса пәйғәмбәрҙең]] 5 китабы, икенсе – «Яҙмалар» («Писания») бүлегендә йәһүд халҡының боронғо тарихын бәйән итеүсе 13 китаптан керә, өсөнсө – «Зәбүр» («Пластырь») бүлегендә христиандарҙа һәм йәһүдиҙәрҙә ғибәҙәт ҡылыуҙың мөһим бер өлөшө булып торған дини шиғырҙар тупланған. Иҫке Ғәһет ун бер йәһүд пәйғәмбәр асыштарын бәйән ителгән «Пәйғәмбәрҙәр» китабы менән йомғаҡланған. Йәһүҙиҙәр Иҫке Ғәһеттең йәһүд телендәге текстын изге тип иҫәпләй. Христиандар иһә Б.Э.Т II быуатта Александрия ҡалаһында тәржемә ителгән тексты (уның төҙөлөшө һәм тексты йәһүдиҙәрҙекенән бер аҙ айырала) ҡануни тип таный. Иҫке Ғәһет [[латин теле|латин]], боронғо славян һ.б. телдәргә [[грек теле]]нән тәржемә ителгән. Яңы Ғәһет фәҡәт христиандарҙа ғына изге булып һанала. Ул 27 китаптан – [[Ғайса]]ның тормошо һәм тәғлимәте, Изге апостол ғәмәлдәре менән бәйән ителгән 4 Инжилдән (Евангелие; мәғәнәһе – «изге хәбәр»), апостолдарҙың 21 хатынан һәм Иоанн Богослов асышынан ғибәрәт. Яңы Ғәһеттең тексты грек телендә яҙылған.\n* [http://tatarile.org/maglumat/%D0%BC%D3%99%D0%BA%D0%B0%D0%BB%D3%99/%D0%B1%D0%B8%D0%B1%D0%BB%D0%B8%D1%8F Татар энциклопедияһы]\n* [http://xn----7sbacsfsccnbdnzsqis3h5a6ivbm.xn--p1ai/index.php/component/content/article/8-statya/2210-bibliya Башҡорт энциклопедияһы]\nhttps://ba.wikipedia.org/wiki/Махсус:Сравнение_версий/420381 ҡабул ителгән


Халыҡ-ара хеҙмәттәшлекте нығытыуға мөһим аҙым | ГТРК «Башкортостан» — Новости Уфы и РБ\nХалыҡ-ара хеҙмәттәшлекте нығытыуға мөһим аҙым\n05 июня 2019 — 16:30 ГТРК «Башкортостан»\nБашҡортостандан Венаға тура авиабәйләнеш булдырылды. Хәҙер Европаны күреп ҡайтырға теләүселәр өсөн һауа юлдары асыҡ, аэропорттар алмаштырып йөрөүҙең дә кәрәге юҡ. Елена Шакирова ла йәш бала менән аэропорттар буйлап йөрөүҙе ауыр күреп ялын кисектерергә теләй, әммә яңы рейс тураһында ишеткәс тә, сумаҙандарын йыйып юлға сыҡҡан.Өфө-Вена авиабәйләнешенә ихтыяж ҙур булыуын тәүге көндә үк осорға теләүселәрҙең сират теҙелеүе дәлилләй. Берәүҙәр 4 сәғәт эсендә Европа йөрәгенә барыу мөмкинлеге хаҡында ишеткәс тә билет алған, икенселәр Мәскәү аша түгел, ә тураға барып етеү форсатынан файҙаланып өлгөргәнТәүге рейс менән Европа ишектәрен 84 пассажир асты. Әйтергә кәрәк, донъяның көнбайыш дәүләттәрен Өфө менән бәйләүсе был берҙән-бер даими маршрут. Былтыр Прагаға тура рейстар туҡталғас, Башҡортостан ғына түгел, күрше төбәктәрҙә йәшәүселәргә лә урау юлдан йөрөргә тура килгәйне. Ә туристик һәм иҡтисади бәйләнештәр өсөн мөмкинлектәр киң һәм даирәләр сикһеҙ, әле Башҡортостанда Австрия бизнесы ҡатнашлығында бихисап предприятиелар эшләй, улар ағасты тәрән эшкәртеү һәм керамик плиткалар етештереүҙе яйға һалған. Өфөнән Венаға тура авиабәйләнеш булдырыу беҙҙең өсөн мөһим тип белдерҙе дүшәмбеләге оператив кәңәшмәлә Радий Хәбиров. Республика етәксеһе был Башҡортостан өсөн иғтибарға лайыҡ сара тине.Өфөнән Венаға самолеттар аҙнаһына ике тапҡыр дүшәмбе һәм йома көнө иртәнге 9 сәғәт 45 минутта юлға сыҡһа, кирегә ошо уҡ көндө урындағы ваҡыт менән 12 сәғәт 5 минутта ҡуҙғала. Даими рейс бер нисә йылдан иң популяр йүнәлештәрҙең береһенә әйләнер һәм үҙ сығымдарын ҡаплар тип көтөлә.


Тештәге таштарҙан нисек ҡотолорға? » «Йәшлек» гәзите | Газета «Йәшлек»\nГазета "Йәшлек" » Һаулыҡ һаҡлау » Тештәге таштарҙан нисек ҡотолорға?\n11.02.2019 Тештәге таштарҙан нисек ҡотолорға?\nТештәге таш – киң таралған проблема һәм хәҙерге заман стоматологияһы уны бөтөрөүҙең төрлө ысулын тәҡдим итә. Тештәрҙе һәр саҡ яҡшы итеп таҙартып тороу мөһим. Әгәр ҙә гигиена талаптары үтәлмәй һәм тештәргә ултырған һоро-һары ҡатлам ваҡытында бөтөрөлмәй икән, периодонтит башланыуы ихтимал. Был осраҡта инфекция тештең тамырҙағы каналы аша үтеп инеп, уның тышҡы ҡатламы һәм уны уратып алған туҡымалар ялҡынһына. Бәхеткә күрә, был ҡурҡыныс сирҙе иҫкәртеүҙең, йәғни тештәге таштарҙы бөтөрөүҙең тәбиғи сараһы бар.\nБының өсөн 40 г әстерхан сәтләүеге ҡабығы, бер стакан һыу кәрәк. Ҡабыҡты 20 минут һыуҙа ҡайнатырға һәм бер аҙ һыуытырға. Теш щеткаһын ун минут ошо төнәтмәлә ебетеп алғандан һуң, тештәрҙе ентекләп таҙартырға. Был процедураны көнөнә өс тапҡыр ҡабатларға мөмкин.\nСәтләүек ҡабығы бактерия-ларға ҡаршы көрәшеү үҙенсәлегенә эйә, шулай уҡ тештең эмаленә ултырған һары-һоро ҡатламдан арынырға булышлыҡ итә. Бы төнәтмә теш ҡаҙналары ҡанап йонсоған кешеләргә лә файҙалы.


Әҙәбиәт – үҙенсәлекле, ғәҙәти үлсәмдәр менән үлсәп булмаған, ҡатмарлы, ҡатлаулы һәм ылыҡтырғыс донъя. Кемдер унда күңел йыуанысы табыр өсөн килһә, икенсеһе тормошто өр-яңы төҫтәрҙә сағылдырып, башҡаларға уның асылын аса, ә өсөнсөһө ижад итмәй булдыра алмай. Шуға ла һүҙ сәнғәте ваҡыт һынауҙарын үтеп, ынйыға тиң аҫылдары ғына милли әҙәбиәтте тулыландыра. Ваҡыт барыһына ла хужа. Бөгөнгө әҙәби процессты күҙаллаһаҡ, шул билдәле: элекке осорға ҡарағанда әҙәби тулҡындың һүлпәнәйеүе, ижади шәхестәрҙең бер аҙ тынып ҡалыуы ла заман күренеше кеүек. Әҙәби һуҡмаҡҡа аяҡ баҫып, тәжрибә туплап, ижади уңыштары менән һөйөндөргәндәре бармаҡ менән генә һанарлыҡ. Был – үтә лә хәүефле күренеш. Ярар ҙа ваҡытлыса ғына булып торһа. Ана шул айырым билдәләрлек прозаиктар араһында Фәниҙә Исхаҡованың ижады жанр төрлөлөгө, тематик байлығы, үҙенсәлекле стилдәре менән айырылып тора.\nБашҡортостаныбыҙҙың бай тарихлы, иң күркәм Учалы районы Әй-Көсөк ауылында донъяға килә. Һап-һары бәпембәләргә оҡшаған кескәй ҡыҙ һәр нәмәгә һоҡланып баға ла:\nАп-аҡ донъям шундай серле минең\nБолоҡһоуға унда юҡ урын, –\nтип күңел торошон шиғри юлдарға һала. Бар ғаләмгә ғашиҡ ҡыҙ һәр нәмәнән моң таба, күңеле үҙенән-үҙе йырлай. Замандашымдың ижади һуҡмағы күпселек тиҫтерҙәре кеүек үк «Башҡортостан пионеры» гәзитенән башлана. Ике баҫманың да йәш хәбәрсеһе мәктәп тормошо, район яңылыҡтары хаҡында мәҡәләләре менән бер рәттән бик матур шиғырҙары, мауыҡтырғыс әкиәттәре аша тиҫтерҙәренә таныш ине. Райондағы Мулдаҡай урта мәктәбен тамамлағас:\nБар ғүмерем татлы ғазап минең,\nКөнө-төнө тауҙар артылыу, –\nтип тормош маҡсаттарын да билдәләй. Сираттағы артылыш – БДУ. Студент йылдарында ижадҡа ныҡлап һәм ентекле тотона. «Шоңҡар» әҙәби берекмәһенең әүҙем ағзаһы була. Тиҫтерҙәренең әҫәрҙәрен тикшерәләр, ваҡытлы матбуғатта сығыш яһайҙар. Университет тормошонда ҡайнап йәшәү ыңғай һөҙөмтәләр бирә. Өсөнсө курста уҡығанда «Ер әйләнә» тигән поэмаһын тамамлаһа, артабан студент йылдарында уҡ «Ваҡыт аты», «Аҡ ҡылғандар» лиро-эпик поэмалары донъя күрә. Торараҡ поэтик фекер көсөн тойған, образдар менән оҫта эш итә белгән Фәниҙәне проза өлкәһе нығыраҡ ҡыҙыҡһындыра башлай. Хис-тойғолары, ижади фекерҙәре шиғриәткә генә һыймағандай тойола. Ҡәләм үҙенән-үҙе сәсмә әҫәрҙәргә тарта. «Таң алдынан ҡайтырмын» тип аталған тәүге повесын яҙып, 1991 йылда «Ағиҙел» журналында баҫтыра. Тап ошо әҫәр башҡорт прозаһында яңы ижадсыны таныта. 25 йәшлек Фәниҙәгә повесть ярайһы уҡ уңыштар алып килә, ә уҡыусылар һүҙе ҡанатландырып ебәрә. Халҡыбыҙҙағы сәм тау аҡтарырлыҡ көскә эйә. Яҙыусы ла тәүге уңыштарынан баҙап ҡалмай, ә сәмләнеп яңыһына тотона. Кеше эҙенән, таҡыр һуҡмаҡтарҙан йөрөргә яратмаған ижадсы проза өлкәһенә тотонғанда үҙенә генә хас юлды табыу еңелдән булмай. Эҙләнә, береһе лә йөрөмәгән һуҡмаҡты табасаҡмын, тип сәмләнә. Үҙенә генә ышанған, көслө Фәниҙә 27 йәштә «Кеше-күсермә» романын тамамлай. «30 йәшкә тиклем роман яҙасаҡмын!» – тигән уйҙары тормошҡа аша.\nФантастика өлкәһендә башҡорт әҙәбиәтендә Б. Рафиҡовтың «Лоулла», Н. Ғәйетбайҙың «Ҡара ҡумта» повестары һәм тағы ла бер нисә әҫәр генә бар ине. Роман жанры өлкәһендә фантастик әҫәрҙең булғаны юҡ, был – тәүге! Әҙәбиәттең йөҙөн билдәләрҙәй роман жанрының ниндәй генә төрҙәре юҡ!\n«Кеше-күсермә» романы көнсығыштан килгән традицион ҡаймаланған композицияға тап килә. Әҫәрҙәге барлыҡ ваҡиғалар сылбыры Айвар образына барып бәйләнә һәм уның тирәләй хәрәкәт итә.\nӘҫәрҙең төйөнләнеүе лә Айварҙың күсермәһе барлыҡҡа килгәндә башлана. Айвар Гөлүзәһенең тыуған көнөнә тип ашҡына, үкенескә ҡаршы, самолет һуңлай. Ә килеп еткәндә һөйгәнен йортоноң ишек алдында икенсе егет ҡосоп тора. Иғтибарлап ҡараһа, ул үҙенә оҡшаған кеше булып сыға. Айварҙың башы әйләнә, бер ни аңламай. Тәүге тапҡыр күсермәһе менән осрашыуы ошо була. Күсермә Айварҙың юлына арҡыры төшкән ҡара бесәй кеүек аҙым һайын үҙен белгертеп, һағалап тора. Күсермәне иң тәүҙә һөйгәне янында осраштырыу – авторҙың билдәләрлек уңышы. Сөнки ҡаршылыҡ төйөндәрен ғаилә мөхитендә башлау – һәр яҡлап коллизияны киҫкенләштерә генә. Айварҙың ике һын булып йөрөүе һөйгәненән, эшенән дә биҙҙерә. Гөлүзә генә түгел, был серҙе Айвар үҙе лә төшөнөп етә алмау сәбәпле, бер-береһен һөйгән йәштәр мәңгегә айырылыша. Айварҙың үҙ асылын аңларға тырышыуы Асраровҡа килтерә. Әлбиттә, был эш аҙнаға һуҙыла һәм Айвар ҡабат ҡалаға ҡайтҡанда күсермәһе байтаҡ эштәр эшләп өлгөргән була. Ҡыҙғаныс һәм көлкөлө ваҡиғаларға ла дусар була Айвар ошо арҡылы.\nИкенсе киҫәктә төп герой менән урман төпкөлөндә осрашабыҙ. Әҫәрҙең төп ҡаршылыҡ ептәре лә тап ошо бүлектә ҡырҡыулаша, киҫкенләшә төшә. Айвар Асраров ярҙамында үҙ күсермәһен тотошлай буйһондороп ала. Тик быға бер нисә шартты үтәү мотлаҡ: йәне тәненән айырылып сәйәхәткә киткән саҡта, тыныс ҡалған тәнде кеше күрергә тейеш түгел. Әгәр ҙә башҡалар күрҙе икән, йән тәнгә ҡайта алмай, мәңгегә айырыласаҡ. Бер уйлаһаң, Айвар урман төпкөлөндә йәшәй, һәләкәткә илтеүсе ҡурҡыныс та юҡ кеүек. Һунарсы йортон тоғро эте Аҡморон һаҡлай, бер генә әҙәмдең эҙҙәрен дә өйгә баҫтырмай. Айвар урманда тәбиғәттең бер күҙәнәге кеүек килешеп, ярашып һәм уны барлыҡ бәләләрҙән ҡурсалап йәшәй. Ул урмансы булып эшләй башлағандан алып, бер генә лә браконьерлыҡ язаһыҙ үтмәй йәки булмай тиерлек. Сөнки Айварҙың рухы бәлә-ҡазаны алдан күрә белә һәм унан ҡотҡара ла. Романда һүрәтләнгән хайуан образдары ла бик колоритлы. Әйткәндәй, халыҡтың рухи донъяһын яҡтыртҡан боронғо әкиәттәрҙә лә хайуан, йәнлектәргә бихисап урын бирелгән. Һуңғы осорҙағы Н. Мусиндың «Йыртҡыс тиреһе», Т. Ғарипованың «Бөйрәкәй», М. Искәндәрҙең «Ҡомаҡтар», С. Айытматовтың «Плаха» әҫәрҙәрендә кеше һәм хайуандар донъяһы йәнле һүрәтләнеүе бик уңышлы булды. Шуға ла Ф.Исхаҡова Аҡморон, Йөнтәҫкәй (айыу) образдарын киңерәк һәм тәрәнерәк һүрәтләһә лә хилаф булмаҫ ине. Тик композицион бөтөнлөктө, йыйнаҡлыҡты тәшкил итеү мотлаҡ.\nУрмандағы ваҡиғаларҙың күбеһендә Айварҙың рухы хәрәкәтләнә, ә тәне икенсе планға күсә. Урманда ағасҡа бәйләп ҡалдырылған Айгөл менән осрашыу герой тормошоноң аҫтын-өҫкә килтерә. Ҡыҙҙы ул ҡотҡарып ҡына ҡалмай, ә уны солғап алған бар мәшәҡәттәргә баштан-аяҡ сума. Яуыз көстәр менән көрәшкә инә. Айгөлдөң атаһы Назаровтың ҡиммәтле һыҙмалары юғалыуы, уларҙы Стас етәкселегендә Хәмит менән Миңлеғәли урлауы әҫәргә ниндәйҙер детектив элементтар өҫтәй.\nОшо ваҡиғаларҙан башлана ла инде Айварҙың, күсермәһенең көрәштәре. Романда былар барыһы ла статик план рәүешендә йәки күсермә изгелек символы булараҡ ҡына һүрәтләнә. Автор ысынбарлыҡтан алыҫ торған, ижади хыял ярҙамында барлыҡҡа килтерелгән фантастик образдың төрлө ҡаршылыҡтарҙағы хәрәкәтен нарыҡлай. К. Әхмәтйәнов билдәләүенсә: «Фантастик образдар теге йәки был дәрәжәлә тормошҡа һәм ысынбарлыҡҡа бәйле була, ҡайһылыр яғы менән реаль тормошто сағылдыра», – тиелә. Романда Айвар ауылдағы янғынды һүндергәндә ҡарсыҡҡа ярҙам итеүе, намыҫһыҙ һатыусының ысын йөҙөн асыуы, үлем түшәгендә ятҡан әбейҙең хәлдәрен улына еткереүҙәре һәм башҡа күренештәр төп сюжет һыҙығына өҫтәлмә рәүешендә генә күрһәтелә. Айвар – күсермәнең был ярҙам ҡылыҡтары үҙен фажиғәгә илтә лә. Төп геройҙың психологияһын, булмышын һүрәтләгәндә уның ғаиләһенә сәйәхәте, өләсәһендә йәшәгән саҡтары йәтеш килтерелә. Айвар һәм ата-әсәһе мөнәсәбәттәре аша тормоштағы социаль мотивтарҙы һыҙыҡ өҫтөнә ала.\nАйвар һәм Айгөл араһындағы бәйләнештәр образдарҙы киҫкен ситуацияларҙа ғына түгел, ә ғәҙәти саҡтарҙа ла тулы, колоритлы итеп һүрәтләй. Тәүҙә Айвар, Гөлүзә һәм Айвар-күсермә араһында мөхәббәт өсмөйөшө барлыҡҡа килһә, һуңынан Айвар, Айгөл, Стас мөнәсәбәттәре лә характерҙы һәр яҡлап асыуға булышлыҡ итә. Автор әҫәргә индергән һәр персонажды үҫтерә, хәрәкәттә күрһәтә. Уның Гөлүзәһе лә тиҙ генә юҡҡа сыҡмай, әҫәрҙең аҙағында Айвар менән осраша.\n«Кеше-күсермә» романында кешенең йәне һәм тәне араһындағы позиция төп урынды алып тора. Ҡыҙыҡ: Айвар үҙе икегә бүленә ала, әммә бер кеше булып ҡына йәшәү мөмкинселеге юҡ. Образдың үҙендә үк нигеҙле ҡапма-ҡаршылыҡ ята. Айвар өйләнә алмай, сөнки уның йәнһеҙ генә тәнен кеше күрһә, йәне ташлап китәсәк. Ә үҙе йоҡлаған саҡта, уның ихтыярынан башҡа йән төрлө урындарға сәйәхәткә китә. Шуға ла Айгөл менән тормош ҡора алмай. Ә Айвар ябай кеше булып йәшәргә, ғәҙәти тормошҡа ҡайтырға ынтыла. Тик, үкенескә ҡаршы, өлгөрә алмай һәләк була. Йәне, һыуға батып барған балыҡсыны ҡотҡарам тип, ярҙамға ынтылғанда, Стас етәкселегендәге кешеләр урмансы өйөнә баҫып кереп, тәнен күргән саҡта, мәңгегә күккә оса. Һуңынан рух ер йөҙөнән мәңге китер өсөн Айгөлдө оҙаҡ осрата алмай. Ни тиһәң дә, мөхәббәт һәр нәмәнән дә өҫтөн. Шул көйөнсә генә юғалырға тейеш түгел. Хатта романдағы һуңғы юлдар ҙа быны иҫбат итә: «Ҡасан да булһа осрашасаҡ улар. Ләкин уның Рухына тиң булыр өсөн, ус төбөнә һалып кешеләргә йөрәгенең йылыһын илтергә бурыслылыр. Ғүмер үтә оҙон да, үтә ҡыҫҡа ла. Кеше китһә, барыһы ла бөтә, тип уйламағыҙ. Башлана ғына...»\nЫсынлап та, мөхәббәт рухтың иң ҙур байлығы ла, ҡайғыһы ла. Романды уҡып сыҡҡас, ошоларға тағы инанаһың.\nҒөмүмән, фантастик роман жанр булараҡ ҡына яңылыҡ килтермәне, ә композицион яҡтан да йыйнаҡ һәм темаһы мауыҡтырғыс. Тормоштоң мәңгелек ҡанундары булған Изгелек менән Яуызлыҡ көрәшен төрлө кимәлдә психологик тәрәнлектә һүрәтләүе авторға мәртәбә генә өҫтәй.\nБалалар тормошо ла яҙыусы өсөн ят өлкә түгел. «Аҡ тәңкәләр яуған төн ине» китабына балалар һәм үҫмерҙәр өсөн повестар циклы һәм хикәйәләре тупланғайны. Уларҙа автор мауыҡтырғыс балалар донъяһының иң ҡыҙыҡлы һәм ғәжәп мәлдәрен әҫәрҙәрендә ҡуллана. Шулай уҡ ул драматург булараҡ 1996 йылда балалар һәм үҫмерҙәр өсөн 1 республика конкурсында ҡатнашып, лауреат исеменә лайыҡ булды.\nФәниҙә Исхаҡова үҙенең юбилейын тағы ла матур ижади уңыштары менән ҡаршылай. Ул «Аҡ һәм ҡара», «Юғалтылған ожмах», «Яҙмыштарҙан уҙмыш бар, тиҙәр… ул Яҙмышты кем һуң яҙған?» трилогияһын тамамланы. Автор жанрын роман-хикмәт тип билдәләгән. Быға тиклем беҙҙең әҙәбиәттә был жанр төрө юҡ ине. Композицион яҡтан бик ҡыҙыҡлы, үҙенсәлекле ойошторолған романдарҙың сюжеты заман ваҡиғаларын, дәүер проблемаларын, замандаш образдарын ваҡыт призмаһы аша сағылдыра. Дөйөм кешелеккә хас һыҙаттарҙы айырым яҙмыштарҙа һәм тәрән шәхси кисерештәрҙә бик оҫта бирә алған. Полифоник сюжет бер яҫылыҡта ғына түгел, ә бер нисә яҫылыҡта хәрәкәт итә, хронотоп та киң йәйелдерелгән. Мифологик сюжет һыҙығы һәр романды башлап ебәрә лә, артабан ваҡиғалар үҫешенә йүнәлеш бирә. Яҙыусы бөтөнләй заман мәсьәләләренән айырылмай, ә уларҙы һүрәтләгәндә лә фәлсәфәүи яҡтан һығымталар яһап ҡуя. Һәр әҫәрҙең композицияһында пролог һәм эпилогтың булыуы, сюжет һыҙығын йәнләндереүсе автор образы килеп инеүе – былар барыһы ла яҙыусының өр-яңы ижади алымдары. Шулай уҡ авторҙың роман туҡымаһына донъя әҙәбиәте үрнәктәрен, фән өлкәһенән яңылыҡтарҙы ла «үреп» ебәреүе тәбиғи ҡабул ителә. Трилогияның нигеҙендә ятҡан изгелек һәм яуызлыҡ көрәше барлыҡ образдарҙы ла социаль-көнкүреш, психологик, сәйәси ваҡиғаларҙа хәрәкәткә килтерә, детектив элементтарҙы ла ҡулланыу романды уҡымлы итә. Ғөмүмән, Фәниҙә Исхаҡованың яңы романы күңелдә бик йылы тойғолар ҡалдыра, фекере менән уҡыусыны тәрән уйҙарға һала.\nПоэзия, проза, драматургия өлкәһендә лә ҡәләмен ослаған Фәниҙә Исхаҡованың эпик әҫәрҙәре үҙенә генә хас оҫталыҡ, нәзәкәтлек һәм маһирлыҡ менән яҙылған. Уларҙы уҡыған саҡта мәңгелек моңға сорналған һымаҡ тояһың, фани донъяларҙың асылдарын тағы ла тәрәнерәк аңлайһың.\nСарсап ҡына бөткән юлсы кеүек,\nЙыраҡтағы йырға тартылыу,–\nтиеп өндәшә икән автор, ул үҙе лә, уҡыусыһы ла йәнде иретерлек, күңелде арбарлыҡ, зиһенде биләрлек ижад емешенә ынтыла. Ә яҙыусыла ундай көс тә, һәләт тә, тәжрибә лә бар. Бары тик ижад офоҡтарын киңәйтеп, заманға тиң аҫыл һүҙҙе табырға ғына кәрәк.


ҠАН ҠОЙҒОС БЕРЕНСЕ ДОНЪЯ ҺУҒЫШЫ\nАҙағы. Башы 59-60-сы һанда.\nБаймаҡ баҡыр иретеү заводы эшсеһе Шәкир Сырлыбаев (Иҙелбай ауылынан) ике Георгий тәреһе менән бүләкләнгән. Ул һуғышта унтер-офицер дәрәжәһендә була. Совет власы осоронда төрлө урындарҙа етәксе булып эшләй.\nЯҡташтарыбыҙ, унтер-офицер дәрәжәһендә хеҙмәт итеүселәрҙән Fибат Йәнбәков (Ишмырҙа ауылы), Дәүләтша Аслаев (Ислам ауылы) һуғышта ҡатнашып, һуңынан Совет власы йылдарында хужалыҡ етәкселәре булды.Тағы бер геройыбыҙ Ыуараш руднигы эшсеһе Хәмзин Әхмәтвәле (Мәмбәт ауылы) дүртенсе дәрәжәләге Георгий тәреһен алған яугир. Һуңынан старателдәр ойошмаһының хужалыҡ етәксеһе була. Нәбиулла Байрамғолов (1-се Этҡол ауылынан) 1915 йылда хеҙмәткә алына. Варшава янындағы һуғышта күрһәткән батырлыҡтары өсөн 4-се дәрәжә Георгий тәреһе һәм «Ҡаһарманлыҡ өсөн» хәрби миҙалы менән наградлана. Тыныс тормошта хужалыҡ һәм етәксе органдарҙа, 1930-1931 йылдарҙа БАССР-ҙың эске эштәре буйынса халыҡ комиссары булып эшләй.\nБаймаҡ баҡыр иретеү заводы эшсеһе Максим Чумиков 1914 йылғы һуғышта элемтәсе булып хеҙмәт итә. Һуғыш барышында бәйләнеш өҙөлә һәм ул шыуышып барып төҙәтеп, бәйләнеш булдыра. Күрһәткән батырлығы өсөн 4-се дәрәжә Георгий тәреһе менән наградланған. Граждандар һуғышы ваҡытында Баймаҡ партизандар отрядының командиры була.\nИҫке Сибай ауылынан да һуғышта ҡатнашыусылар була. Мотаев Сабир (1891 йылғы) 4-се дәрәжә Георгий тәреһе менән наградланған. Совет власы осоронда Совет органдарында һәм төрлө хужалыҡтарҙа етәксе булып эшләй.\nКүсәбаев Яҡуп һуғышта ҡамауҙа ҡалған рус дивизияһы составында немецтарға әсирлеккә эләгә, унда 3 йыл ғүмерен үткәрә. Ошонда хәрби лагерҙа ойошторолған тәржемәселәр курсын үтеп, хәрби әсирҙәр араһында тәржемәсе була, күптәрҙе немец телендә һөйләшергә өйрәтә. Совет власы осоронда шунда алған белеме менән Иҫке Сибай мәктәбендә директор һәм немец теле уҡытыусыһы булып эшләй. Уның менән бергә күрше Хәсән ауылынан Хәсәнов Fибат та була, ул да шул уҡ курсты үтеп, тәржемәсе булып йөрөй.\nБеренсе донъя һуғышында күп кенә яҡташтарыбыҙ немец әсирлегенә эләгә, һуғыш бөткәс күптәре илдәренә ҡайта, ә ҡайһы берәүҙәр төрлө сәбәптәр менән Германияла тороп ҡала. Зәки Вәлиди үҙенең «Хәтирәләр» китабында бер нисәүһенең әсе яҙмышы тураһында яҙып киткән: «Берлинда әсирлектә ҡалған башҡорттарҙан Сынтимер һәм Мөхәмәт Дәүләтсуриндар (Юлдыбай ауылы) исемле ике кеше бар ине, уларҙы ҡурайсы тип йөрөттөләр». Тимәк, улар немец әсирлегендә булһа ла башҡорт ҡурайын онотмай, ситтә лә уның моңон таратҡан.\nЯҡташыбыҙ Мөхәмәтйән Булатов (1887-1920) Беренсе бөтә донъя һуғышында прапорщик дәрәжәһендә Рәсәй армияһының маҡтаулы командиры булып хеҙмәт итә. Ул хәҙерге Баймаҡ районының Әбделкәрим ауылында тыуған. Кустанай өйәҙенең Забеловский рус-ҡырғыҙ мәктәбен «отлично»ға тамамлай. Унан һуң Иркутскиҙа прапорщиктар әҙерләүсе хәрби училищела уҡый. 1909 йылдан алып рус армияһында хеҙмәттә була, ефрейтор, кесе һәм өлкән унтер-офицер, 1914 йылдың аҙағында һуғышҡа алынып, 12-се Гренадарь Әстрхан полкында прапорщик булып хеҙмәт итә. 1914-1916 йылдарҙа Беренсе донъя һуғышында ҡатнашып, күрһәткән батырлыҡтары өсөн 4-се дәрәжә Георгий тәреһе менән наградлана. Был награданы ул 1916 йылда 29 ғинуарында Серве аша стратегик әһәмиәткә эйә бул-ған күперҙе шартлатҡан өсөн ала. Уның икенсе батырлығы—һуғыш яланында яраланып ятып ҡалған полк командирын ут эсенән алып сығыуы. Был батырлығы өсөн дә айырым бүләкләнә. 1917 йылғы Октябрь революцияһынан һуң Башҡорт автономияһы төҙөлгәс, Мөхәмәтйән Булатов тулыһынса Башҡорт Хөкүмәте яғына күсә, Бөрйән-Түңгәүер кантонының тәүге рәйесе һәм хәрби комиссары булып эшләй. 1920 йылда ҡыҙылдар тарафынан Таналыҡ-Баймаҡта атып үлтерелә һәм шунда ерләнә.\nБаймаҡ районы Икенсе Этҡол ауылынан крайҙы өйрәнеүсе, сәсән Шәһәрғәзе Fәбдиев яҙыуы буйынса, уларҙан 30-ға яҡын ир-егет һуғышҡа киткән, шуларҙың 19-ы һуғыш яланында ятып ҡала, ә ҡалғандары ғәрипләнеп ҡайта. Ул үҙе 1916-1917 йылдарҙа Австрия һәм Германия ғәскәрҙәренә ҡаршы Карпат операцияһында ҡатнашҡан, һуғышта йәрәхәт алған, немец әсирлеген дә татыған яугир була. Шәһәрғәзе сәсән һуғышты фашлап «Һуғыш бәйете» (1917) яҙған:\nУлар файҙаһына була,\nҠарлы һыуыҡ көндәрҙә,\nҠара ямғыр төндәрҙә.\nЕргә ятып шыуҙым мин,\nДошмандарҙы ҡыуҙым мин.\nИптәштәрем күп ҡалды,\nУларҙы һуғыш алды.\nБында былай булғанға,\nМиллиондар етем ҡалды.\nТипһә тимер өҙөрҙәй\nМиллион ирҙәр күмелде,\nБер нисә йыл көттөләр ҙә\nЯҙып алһын тарихҡа.\nОнотолмаҫлыҡ һуғыш булды,\nДаны китер алыҫҡа.\nГраждандар һуғышы геройы Муса Мортазин Беренсе донъя һуғышында унтер-офицер чинында ҡатнаша, Совет власы осоронда өс Ҡыҙыл Байраҡ ордены менән наградлана. Икенсе батырыбыҙ ике Ҡыҙыл Байраҡ ордены кавалеры—Шәйхитдин Fафаров. Ул батша армияһында 1000-се полктың фельдфебеле булып хеҙмәт итә. Хәйбулла районының Мәмбәт ауылынан Ҡәйепов Әбүбәкер прапорщик чинында Австро-Венгрияға ҡаршы һуғышта ҡатнашып, ике Георгий тәреһе менән наградлана. Совет осоронда төрлө хужалыҡ эштәрендә етәксе вазифаларҙа эшләй. Бындай героик миҫалдарҙы күпләп килтерергә булыр ине.\nБыларҙың күптәре әле асылмаған тарих һәм крайҙы өйрәнеүселәргә Беренсе донъя һуғышында ҡатнашҡан, Рәсәй илен һаҡлап ҡанын түккән яҡташтарыбыҙ тураһында материалдар йыйыу өҫтөндә эшләргә кәрәк. Бына шулай, башҡорттар Беренсе донъя һуғышында ла Рәсәйгә тоғро хеҙмәт итә һәм үҙҙәрен батыр һуғышсылар итеп таныта. Был һуғыштың батырҙары онотолмаҫ борон республикала һәм урындарҙа уларҙың исемдәрен мәңгеләштереү буйынса саралар күрелер, обелискылар, һәйкәлдәр асылыр, тип ышанғы килә. Урындарҙа, йәғни ауылдарҙа Беренсе донъя һуғышында ҡатнашыусыларҙың исемлектәрен төҙөргә кәрәк.


Республиканың туристик объекттары «Урал аръяғы 2014» күргәҙмәһендә тәҡдим ителде // Йәмғиәт | новости башинформ.рф\nРеспубликаның туристик объекттары «Урал аръяғы 2014» күргәҙмәһендә тәҡдим ителде\n8:49, 28 октября 2014 Йәмғиәт\nӨФӨ, 2014 йыл, 28 октябрь. /«Башинформ» мәғлүмәт агентлығы, Арина Рәхимҡолова/.\nБашҡортостандың туристик потенциалы, Ҡурғанда уҙған, «Урал аръяғы 2014» күргәҙмәһендә күрһәтелде. Тәүге туристик күргәҙмәлә үҙ стендттарын шулай уҡ Ҡурған, Силәбе, Төмән өлкәләре һәм Ҡаҙағстан Республикаһы тәҡдим итте.\nБашҡортостандан «Ольховка», «Аҡбуҙат», «Талҡаҫ» кеүек билдәле шифаханалар күрһәтелде. Ситтән тороп «Абҙаҡ» тау саңғыһы үҙәге ҡатнашты. Башҡортостан экспозицияһы республиканың тәбиғи потенциалын һәм туризм индустрияһы мөмкинлектәрен күрһәтте. Белгестәрҙең баһаламалары буйынса, күргәҙмәлә ҡатнашыу эске туризм үҫешенә һәм комплекслы республика продуктын туризм баҙарына алға этәреүгә тәьҫир итә.\nБашҡортостан Республикаһының Силәбе өлкәһендәге Даими вәкиллегенең матбуғат секретары Михаил Хәбиров хәбәр итеүенсә, Шадринск ҡалаһыныҡылар үҙҙәренең стендтарын милли стилдә биҙәгәйне, бөтә килеүселәргә лә традицион милли аш-һыу тәҡдим ителде. Ҡурған өлкәһенең «Ҡарағай урманы», «Урманлы республика» һәм «Автомобилист» шифаханалары үҙҙәренең объекттарын буклеттар менән күрһәтте.\nКүргәҙмә стендттарын биҙәү һәм унда килеүселәр менән эш итеү регламенты юғары кимәлдә булды, тип билдәләй эксперттар. Быға күп йылдар халыҡ-ара һәм төбәк туристик күргәҙмәләрҙә ҡатнашыу ваҡытында алған тәжрибә йоғонто яһаны.


Бүләкле булам тиһәң, гәзит-журналдарға яҙыл!\n24 Февраль 2021, 15:47\n“Яҙыл да бүләк от!” уйынында ҡатнашыу өсөн беренсе ярты йыллыҡҡа район һәм бер республика баҫмаһына яҙылып, квитация күсермәләрен Нәшриәт йортона ебәрергә кәрәк ине. Күптән түгел республика акцияһына Башҡортостан телевидениеһының “Сәләм” тапшырыуының тура эфирында йомғаҡ яһалды. Еңеүселәр араһында Әбйәлил ауылынан Зөһрә Дәминдарованың да булыуы ҡыуаныслы. Уның бәхетенә электр самокаты эләкте.\nБилдәле булыуынса, 2016 йылдан Башҡортостанда ваҡытлы матбуғатҡа яҙылыу кампанияһы һайын баҫмаларҙың тиражы кәмендә 7 процентҡа кәмеп килде. Һуңғы биш йылда быйыл тәүге тапҡыр тираждарҙың кәмеүе туҡтатылды тиергә була, “Башҡортостан Республикаһы” Нәшриәт йорто гәзит-журналдары тиражы уҙған йылдың ошо уҡ осорондағынан артып китте. Ваҡытлы матбуғатҡа яҙылыу осоронда ике тапҡыр “ташламалы ун көнлөктәр үткәрелеүе лә быға булышлыҡ иткәндер, күрәһең.\nЗөһрә Бәҙретдин ҡыҙы үҙенең ғүмер байрамын билдәләгән көндә Республика мәғлүмәт үҙәге директоры Айнур Дәүләтбәков уйында отҡан бүләген тапшырҙы.\nАккумуляторы электр менән зарядка йыйған самокаттың спорт яратҡан Зөһрә һәм Сәлим Дәминдаровтарға эләгеүе уғата ҡыуаныслы. Педагогик хеҙмәт ветерандары бөгөн дә спорт менән әүҙем шөғөлләнә. Уҙған аҙнала Таштимер ауылында Маҙһар Алсынбаев иҫтәлегенә үткәрелгән саңғы ярышынан да ҡалманылар.\nКөн һайын ҡыш саңғыла шыуһалар, ҡар бөтөү менән скандинав таяҡтары менән йөрөйҙәр. Бынан тыш, аҙнаһына ике-өс тапҡыр мотлаҡ бассейнда йөҙөргә баралар. Дәминдаровтарҙың ул-ҡыҙҙары ла ата-әсә өлгөһөндә спорт менән дуҫтар. Бөгөн Фуат, Эльвира һәм Гүзәлиәнең һәр ҡайһыһының үҙ ғаиләһе, үҙ мәшәҡәте булыуға ҡарамаҫтан, спортты ташламайҙар: айырыуса волейбол уйнарға әүәҫтәр, ҡыҙҙар аэробика менән дә шөғөлләнә.Береһе гармунда, икенсе баянда һыҙҙырып уйнаған ирле-ҡатынлы Дәминдаровтар мәҙәни сараларҙан да ситтә ҡалмай.\nЗөһрә Бәҙретдин ҡыҙы ҡырҡ йылға яҡын башланғыс кластар уҡытыусыһы булып эшләп, бөгөн хаҡлы ялда. Сәлим Хәйрулла улы иһә 35 йыл һөнәрселек училищеһында курсанттарҙы физкультуранан уҡытты, бөгөн балалар-үҫмерҙәр спорт мәктәбе тренеры вазифаһын башҡара.\n2021 йылдың тәүге ярты йыллығына Дәминдаровтар “Осҡон”, “Йәшлек” гәзиттәренә һәм “Шоңҡар” журналына яҙылғандар.\n– Ошо баҫмаларҙан бер йыл да ҡалғаныбыҙ юҡ. Электрон вариантҡа ҡарағанда, ҡағыҙға баҫылғанды өҫтөн күрәбеҙ. Ҡулыңа алып уҡыуға етмәй инде, – ти Дәминдаровтар.\nӘйткәндәй, даланлы ғаилә, күрәһең, улар. “Осҡон” гәзитенә яҙылыусылар араһында ойошторолған “Аҙна һайын бүләк!” уйынында ла ике тапҡыр еңеүсе булды Дәминдаровтар, “Абзелил” гәзитенән дә бүләк алғандары бар.\nБөгөн 2021 йылдың икенсе ярты йыллығына ваҡытлы матбуғатҡа яҙылыу кампанияһы башланды ла инде. “Осҡон”ға һәм бер республика баҫмаһына яҙылып, уйында ҡатнашыу өсөн квитанция күсермәләрен Өфөгә ебәрегеҙ. Нәшриәт йорто әҙерләгән шәп бүләктәр киләһе уйында, бәлки, нәҡ һеҙгә эләгер.


«Киске Өфө» гәзитенең сайты - №4, 23 - 29 ғинуар, 2016 - Информационные страницы\n№4, 23 - 29 ғинуар, 2016\nКИНО ҠАРАРҒА ЯРАТАҺЫҒЫҘМЫ?\nҠАРАРҒА ТЕЛӘР ИНЕГЕҘ?\n2015 йылда республиканың баш ҡалаһын яҙыусыларҙың һәм шағирҙарҙың ҡанатлы һүҙҙәре биҙәгәйне. Әле илдә һәм Башҡортостанда иғлан ителгән Рәсәй киноһы йылына арнап, Өфө урамдарында Рәсәй фильмдарынан һүҙҙәр яҙылған баннерҙар барлыҡҡа килде. Оҙаҡламай баш ҡала урамдарында "Башҡортостан" киностудияһы төшөргән башҡорт киноларынан цитаталарҙы ла күрергә мөмкин буласаҡ, тип көтөлә.\nТуй - ул йәш ғаиләнең оло тормошҡа ашатлап сыға торған тупһаһы. Эскелек байрамы итеп түгел, ә традицияларҙы дауам иттереүсе йола байрамы итеп үткәрәйек туйҙарҙы.\n"Мобиль банктар менән файҙаланғанда үҙеңде һаҡлау өсөн интернетҡа инмәй торған телефондар менән эш итергә кәңәш бирелә", - тип билдәләне Виталий Портянко.\n2020 йылда Башҡортостанда тағы ла бер абруйлы мәҙәни сара - Бөтә донъя Фольклориадаһы үтәсәк. Шул йылдың йәйендә тыуған республикабыҙ 60-лап илдән йыйылған өс меңдән ашыу таланттың үҙ мәҙәниәтен, сәнғәтен, фольклорын күрһәтеү майҙанына әүереләсәк.\nТимәк, ул ошондай мөнәсәбәттәр ҡорорға өлгөргән булып сыға. Сөнки тап уның ярҙамы менән физкультура техникумында уҡый башлаған Хөсәйен Әхмәтов музыка техникумының скрипка класы студенты булып китә.\nРус теле буйынса БДИ тапшырыуҙа дөйөм Рәсәй күрһәткесенең Башҡортостанға, Татарстанға ҡарағанда 5-6 берәмеккә түбән булыу миҫалын килтерер инем. Тимәк, милли республикаларҙа рус теле тейешле кимәлдә өйрәнелә.\nМиңә лә бихисап осрашыуҙарҙа ҡатнашыу бәхете тейҙе. "Хәҙер халыҡ уҡымай бит", тигән һүҙҙең дөрөҫлөккә тап килеп етмәүенә шаһит булдым. Ололар әле лә китап уҡый. Йәштәр ҙә уҡый.\nБыуа уртаһына өй төҙөйҙәр: ағасты кимереп йығалар, тейешле оҙонлоҡта бүрәнәләргә турайҙар һәм кәрәк урынға алып баралар. Йыуан бүрәнәләрҙән ҡыуыш төҙөп, ярыҡтарына мүк тултырып, тыштан балсыҡ менән һылап ҡуялар.\n2016 йыл илдә һәм республикала Рәсәй киноһы йылы тип иғлан ителде. РФ Президенты ҡарарында аныҡ әйтелеүенсә, тәү сиратта йәмәғәтселектең иғтибарын Рәсәй кинематографына йүнәлтеү маҡсаты күҙ уңында тотола.


Ни сәсһәң, шуны урырһың...\n16 Ғинуар 2020, 16:21\nҮткән һандарҙа Сибайҙан Айбулат Ураҙбахтин журнал уҡыусыларҙы үҙенең тәү ҡарамаҡҡа ҡалыптарға һыймаған, шул уҡ ваҡытта аңлайышлы һәм ябай тормош фәлсәфәһе менән ҡыуандырҙы. «Кем ул Айбулат Ураҙбахтин?» – тигән һорау тыуҙы күптәрҙә. Түбәндә уның менән әңгәмә тәҡдим итәбеҙ.\n– Шулай итеп, Айбулат Ураҙбахтин кем ул?\n– Сығышым менән мин Учалы районының Уральск ҡасабаһынан. 1977 йылда ябай эшселәр ғаиләһендә тыуғанмын. Атайым Ураҙбахтин Алик Рәйес улы ғүмере буйы иретеп йәбештереүсе һөнәре буйынса эшләне. Әсәйем Мәрйәм Барый ҡыҙы бухгалтер ҙа, төҙөүсе лә, мейес яғыусы ла булды. Хәҙер улар икәүһе лә хаҡлы ялда. Зәлифә һеңлем, Айрат ҡустым бар. 1986 йылда ғаиләбеҙ менән Бүрәт Республикаһына, БАМ төҙөлөшөнә тип, күсеп киттек. Ете йыл йәшәнек ситтә. 1997 йылда Башҡорт дәүләт аграр университетына ер ҡороусы (землеустроитель) һөнәре буйынса уҡырға индем. Өсөнсө курста өйләндем. Ҡатыным Юлиә Сәлих ҡыҙы менән бер мәктәптә уҡыныҡ. Параллель кластағы ҡыҙға тәүҙә күҙ генә һалып йөрөгәнем, күрәһең... Бөгөнгө көндә өс бала тәрбиәләйбеҙ. Өлкән улыбыҙ Айтуған аграр университетта белем ала, Айсыуаҡ алтынсы синыфта уҡый, ә Айғына әле балалар баҡсаһына йөрөй.\nҺөнәрем буйынса алты ай ғына эшләп өлгөрҙөм – Сибай ҡалаһының ер комитеты бөтөрөлөү сәбәпле, урамда ҡалдым. Ғаилә башлығы эшһеҙ ята алмай, күп уйлап тормай, ҡала типографияһына баҫмасы өйрәнсеге булып барҙым. Дүрт йыл эшләнем, шуның өс йылында директорҙың етештереү буйынса урынбаҫары вазифаһын биләнем. Эш араһында федераль президент программаһы сиктәрендә ойошторолған етәкселәрҙең белемен күтәреү һәм камиллаштырыу буйынса «Кризисҡа ҡаршы идарасы» курсын тамамланым. Шул мәлдән «Идара» ғәмәли фәнен ентекле өйрәнәм.\nӨс йыл ҡала телевидениеһын етәкләнем. Хәҙерге ваҡытта матбуғат, полиграфия йүнәлешендәге ғаилә бизнесын алып барам. Эшҡыуарлыҡ менән ун өс йыл шөғөлләнәм.\n– Беҙгә тормошта бер аҙға ғына туҡтарға, уйҙарҙы тәртипкә килтерергә, күргән-белгәндәргә таянып фекер тупларға, уларҙы теркәп ҡуйырға ваҡыт етмәй. Сөнки бик ҡабалан йәшәйбеҙ. Ҡасан, ҡайһы йәштә уй-фекерҙәреңде «йүгәнләргә» форсат таптың?\n– Һөнәрем буйынса хеҙмәт юлын яңы башлап эшһеҙ ҡалыуым тормошомда һынылыш мәле булды – йәшәйеш, уның мәғәнәһе тураһында уйлана башланым. Миңә 26 йәш ине ул саҡта. Сократ: «Донъяны танып беләм тиһәң, тәүҙә үҙеңдең кемлегеңде белергә, аңларға тырыш», – тип әйтеп ҡалдырған. Боронғо Веда яҙмаларынан алып, барлыҡ изге китаптарҙа ла, шул иҫәптән Ҡөрьәндә лә, был хаҡта иҫкәртеү бар. Эйе, мин, тормошомдоң ауыр бер мәлендә туҡтап, уй-фекерҙәремде көйләй алдым, аңым менән йәшәргә өйрәндем. Бының өсөн яҙмышыма рәхмәтлемен. Бындай илаһи мәлде һәр кем ғүмерендә бер тапҡыр булһа ла кисерә, килеп тыуған шул мөмкинлекте ҡулдан ысҡындырмаҫҡа ғына кәрәк.\n– Һинең тормош фәлсәфәң нигеҙендә рухилыҡ, рухиәт ята. Рухи үҫешкә ынтылған, һәр ваҡыт үҙ өҫтөндә эшләгән кеше генә донъялыҡта үҙ урынын таба, бәхетле йәшәй, тигән фекер үткәрәһең. «Рухи үҫеш» белемеңде камиллаштырыумы, сәнғәтте тәрән белергә ынтылыумы, дин юлына баҫыумы, тип һорай журнал уҡыусылар.


ТӨПКӨЛ АУЫЛДАРҒА ИНТЕРНЕТ КИЛӘ\n8 Ноябрь 2019, 11:55\nРеспубликала “Рәсәйҙең һанлы иҡтисады” милли проекты нигеҙендә “Мәғлүмәт инфраструктураһы” федераль программаһы ярҙамында иң төпкөлдә ятҡан ауылдарға ла юғары тиҙлекле интернет индерелә.\nХәтерегеҙгә төшөрәбеҙ, быйыл июлдә үткәрелгән аукцион һөҙөмтәләре буйынса, проекттың операторы итеп “Башинформсвязь” йәмғиәте танылды.\nКонтракт шарттарына ярашлы, ағымдағы йылдың 1 декабренә тиклем оператор 722 социаль объектты юғары тиҙлекле интернетҡа тоташтырырға тейеш, был – дөйөм бурыстың 26 проценты. 2021 йылдың аҙағына тиклем 2774 социаль объект интернетҡа тоташтырыласаҡ.\nБилдәле булыуынса, “Рәсәйҙең һанлы иҡтисады” милли проекты алты федераль проектты үҙ эсенә ала: “Һанлы мөхитте норматив көйләү”, “Мәғлүмәт инфраструктураһы”, “Һанлы иҡтисад өсөн кадрҙар”, “Мәғлүмәти хәүефһеҙлек”, “Һанлы технологиялар”, “Һанлы дәүләт идаралығы”.


Материалы за Май 2008 года » Страница 2 » Архив газеты "Йәшлек"\nАйға үрелгән - нурға күмелгән.\nАрғымаҡ «Керчь»тың яҙмышы\nЯңы штрафтар кемдәргә ҡағыла?\nӘтәс, тауыҡ, себештәр тураһында\n"Аҙашҡандыр, тиеп уйламағыҙ, Офоҡтарға китеп юғалһам..." Әҙәбиәт\nШағир, драматург Рәмил Ҡолдәүләттең тыуыуына – 50 йыл\nБеҙ Сибайҙы Сибай тинек,\nӨфө тинек Өфөнө,\nЯндағы Магниттың ғына\nӘйтмәй инек исемен.\nавторы: Нур | 31 мая 2008 | Фекерҙәр (0) | Тотош уҡырға\nШағир hыҙланыуы Әҙәбиәт\nБашҡортостандың халыҡ шағиры Тимер ЙОСОПОВҠА – 70 йәш\nБашҡортостандың халыҡ шағиры Тимер Йосопов хаҡында бер кәлимә яҙырға ниәтләгәс, Максим Горький тураһында замандаштары ҡалдырған бер хәтирәне иҫкә төшөрҙөм. Ул моряктар менән осрашыуға бара. Һүҙ бирелгәс, бер ни әйтә алмай һәм: «Һеҙгә арнап берәй хикәйә яҙырмын», – тигән һөйләм менән сикләнә. Тимер ағайҙы хәтерләтте миңә ошо ҡылыҡ. Ул да, ижады хаҡында уңлы-һуллы һөйләп, һәр ерҙә үҙен пропагандалап, әҙәпһеҙлек күрһәтеп, һәр урынға тығылып йөрөй торған әҙиптәрҙән түгел. Уның тураһында ижады, бигерәк тә шиғырҙары һөйләй. Шәхсән үҙемә һуғыш осорон күргән, унан һуңғы михнәттәрҙе үҙ иңендә татыған быуын вәкиленең тотош ил, халыҡ әсенеүен, һыҙланыуын халыҡсан образдар аша бирә алыуы яҡын.\nКөлкөлиум Әҙәбиәт » Сатира һәм юмор!\nЭштәге тәмәке тартыу урынында өс ир үҙ ҡатындары хаҡында hөйләшеп китә:\n– Һинең ҡатының төшкө ашҡа нисә hум аҡса бирә? – ти береhе.\n– 10 hум, бер тин дә артыҡ бирмәй, йылан.\n– Ә минеке 5 hум ғына бирә, ҡороғор, сәсрәп киткер, – ти икенсеhе.\n– Ә hинеке күпме арттыра? – тип hорайҙар.\n– Әй, минең Fәйшәм бер генә hум бирә, – ти теге.\n– Шунан hуң да hин уны «Минең Fәйшәм» тиhеңме? – тип аптырай ирҙәр.\n– О-о, ул бит ҡот осҡос ағыулы ҡара йылан, – тип уфтанған ир\n«Сапогты плохой итәhең бит!» Әҙәбиәт » Сатира һәм юмор!\nАуылыбыҙҙың ике егете мәрйә кәләштәре алып ҡайтты. Ауыл халҡы, быларҙың ҡәйнәләре русса белмәй, нисек hөйләшерҙәр икән, тип аптыраны. Надя килен килгәс тә фермаға hауынсы булып эшкә инде. Ул иртән эштән ҡайтhа, ире hаман да йоҡо hимертә икән. Ҡатын, асыуланып, уны йоҡоhонан уятhа, Бәширә инәй (мәрхүмә инде) килененә: «Он ребенок, пусть спит, а ты – баба, работай», – тигән.\nFәйшә инәйҙең килене – ҡала ҡыҙы Валя иҙән йыуырға булған. Инәйҙең яңы итеген кейгән дә тимер йыуғыс менән иҙәнен ҡырған. Сөнки иҙән элек буялмаған ине. Инәй ҡарап торған да: «Сапогты плохой итәhең бит!» – тип асыуланған.\n«КӨЙӨР» ТИП ЮҠҠА КӨЙГӘН Әҙәбиәт » Сатира һәм юмор!\nБыл ҡыҙыҡ хәл редакция бүлмәләренең береhендә булды. Матбуғат йортоноң 9-сы ҡатында эшләп йөрөгән сағым. Төрлөбөҙ – төрлө редакциянан. Биш-алты машинистка бер бүлмәлә эшләйбеҙ. Ул заманда компьютерҙар юҡ, шуға материалдарҙы көнө буйы машинкала шаҡ-шоҡ йыя инек. Башҡаларға нисек ишетелгәндер, үҙебеҙҙең тауышҡа үҙебеҙ өйрәнеп тә, күнеп тә бөттөк.\nПедро, Капиту hәм башҡалар Әҙәбиәт » Сатира һәм юмор!\nБеҙҙең быҙау үлде. Рита уны hалҡын аҙбарҙа тыуҙырған да, сығып хәлен белеүсе булмағас, быҙау туңып үлгән. Рита – өсөнсө быҙау килтергән hыйыр ул. Әгәр ҙә «Семейные узы» тигән фильм күрhәтелмәhә, быҙауыбыҙ иҫән булыр ине. Телевизорға ҡарап, сериалдағы Ританың бала тапҡанын көтөп ултырҙыҡ. Ярата инек үҙен, шуға hыйырыбыҙға ла уның исемен ҡуштыҡ. Беҙ ете серия буйы илай-илай Ританың бала тапҡанын көтөп ултырғанда, hыйырыбыҙ иҫтән сыҡҡан. Үлгән быҙау өсөн ысынлап иларға тура килде.\nБыл сериалдар беҙҙе бөтөнләй бөлгөнлөккә hалды бит. «Рабыня Изаура»ны хәтерләйhегеҙҙер әле. Быйыл уны ҡарауға 15 йыл тула. Ауыл менән байрам итергә торабыҙ. Шул сериалды ҡарап, күрше Хәлим картуфhыҙ ҡалды. Изаура меҫкенде йәлләп, ҡатыны Хәлимә менән илай-илай телевизор ҡарап ултырғандар ҙа, картуф баҡсаhына сыҡмағандар. Колорадо ҡуңыҙы кино ҡарамай бит ул, меҫкен Хәлим, кино бөткәс, баҡсаhына сығып ҡараhа, гөрләп үҫеп ултырған картуфтың hабаҡтары ғына тороп ҡалған, ти, япраҡтарын теге мәлғүн ҡуңыҙҙар ашап бөтөргән.\nҠойроҡ хикмәте Әҙәбиәт » Сатира һәм юмор!\nЭй, ошо томаналыҡ бәләhе, эй-й-й-й. Берәйhенән сала-сарпы имеш-мимеш ишетеп ҡалабыҙ ҙа, йөҙөбөҙгә аҡыллы ҡиәфәт сығарып, тотонабыҙ ҡайҙа етте шунда hөйләп йөрөргә.\nБөгөн ҡайhы бер хәстрүштәрҙең, әҙәм балаhы маймылдан килеп сыҡҡан, тигән ҡарашҡа ҡаршы килеп маташыуына аптырайым. Эй, дуҫҡайҙарым, ни эшләп буш хәбәр hөйләйhегеҙ, ә, тиhәң, күҙҙәрен дә йоммай, ул саҡта ниңә бөгөнгө маймылдар кешегә әүерелмәй hуң, тип мейене серетәләр. Йә, Хоҙай, шуны ла аңламағас, ул ҡаҙан ҙурлыҡ башты нимә тип йөрөтәләрҙер. Кит инде, кит. Маймылдарҙың кешегә әүерелеү күренеше әле лә дауам итеүен әллә белмәйҙәр, әллә белеп тә баштарын иҫәргә hалалар. Тышҡы торошо менән маймыллыҡтан азат булып, шулай уҡ кеше ҡиәфәтенә инеп бөтмәгән ҡойроҡло әҙәмдәр менән донъя тулған. Ана, ана, hеҙҙең арала ла бар шикелле ундайҙар. Йә, шуны күрмәү өсөн тома hуҡыр булыу кәрәк тә инде.\nИюнь ай башы Яңылыҡтар\nБайрамдар, иҫтәлекле көндәр\n1 – Халыҡ-ара балаларҙы яҡлау көнө.\n5 – Бөтә донъя тирә-яҡ мөхитте hаҡлау көнө.\n6 – Рәсәйҙә Пушкин көнө.\n8 – Социаль хеҙмәткәрҙәр көнө.\n– Туҡыу hәм еңел сәнәғәт хеҙмәткәрҙәре көнө.\n12 – Рәсәй Федерацияhының Дәүләт суверенитеты тураhында декларация ҡабул итеү көнө.\n14 – Башҡортостан Республикаhы матбуғат hәм киң мәғлүмәт хеҙмәткәрҙәре көнө.\n– Миграция хеҙмәте хеҙмәткәрҙәре көнө.\nКире ҡайтырға << 1 2 3 4 5 6 7 8 9 10 29 >> Киләһе бит


Ҡырмыҫҡалы районы Сахай ауылында йәшәүсе ғаилә яраланған торнаға тап була - Bash.News\nҠырмыҫҡалы районы Сахай ауылында йәшәүсе ғаилә яраланған торнаға тап була\nҠырмыҫҡалы районы Сахай ауылында йәшәүсе ғаилә яраланған торнаға тап була https://bash.news/news/84841_yrmyaly_rajony_saxaj_auylynda_jshse_ail_yaralanan_tornaa_tap_bula/?lang=bash\nҠырағай ҡош йылы яҡҡа оса алмайынса ай буйы яланда бер үҙе йөрөргә мәжбүр була. Тема дауамы беҙҙең сайтта.\nЗиннәтовтар ғаиләһе тауыҡ ояһы йылы булғанға ҡыуанып бөтә алмай. Юғиһә, торнаға өйҙә йәшәргә тура килер ине. Яраланған ҡош бер нисә көн дауамында ышаныслы ҡулдарҙа тәрбиәләнә. Торнаны яландан тотоп алып ҡайтыу ысын тамашаға әйләнде ти ғаилә башлығы.\nҠошто өйгә алып ҡайтҡас та, уға нимә ашатырға тигән һорау тыуа. Ғәҙәттә, торна тәлмәрйен- кеҫәртке, бөжәктәр, үлән орлоҡтары, иген менән туҡлана. Аптырап ҡалған хужалар, ветеринарға шылтыратып кәңәшләшә. Белгес мойва балығын кәңәш итә. Һыу, бойҙай ҙа һәр ваҡыт ҡул аҫтында.\nБелгестәр әйтеүенсә, республикала ҡырағай ҡоштарҙы һыйындырыусы урындар юҡ. Иң яҡыны Ульяновск ҡалаһында. Әгәр ҙә ҡоштоң ҡанаты һынған тип тапһалар, ул әлегә тәбиғәттә йәшәй алмаясаҡ.\nТорнаға рентген үткәрергә кәрәк, бынан тыш штиф ҡуйырға һәм башҡа төрлөсә дауаларға мөмкин. Был ҡиммәтле хеҙмәт, республикала ҡырағай ҡоштарҙы дауалаусы белгестәр юҡ кимәлендә. Күп осраҡта, торналар Африка, Иран, Мысыр, Төркиәлә ҡышлай.\nӘлегә яралы ҡошҡа нисек ҡышларға тип хафаланырға кәрәкмәй. Зиннәтовтар торнаға ярҙам итеүсе ветеринар табырға теләй. Нисек кенә булмаһын, ҡырағай ҡоштоң урыны тәбиғәт ҡосағында булырға тейеш.


“Дарман” йыр-моң байрамы - Юлбарсовский СДК - Дома культуры (Н-Я) - Каталог файлов - Хайбуллинский районный Дом культуры\nГлавная » Файлы » Дома культуры (Н-Я) » Юлбарсовский СДК» “Дарман” йыр-моң байрамы\n“Дарман” йыр-моң байрамы\nЮлбарыҫ ауылында “Ағинәйҙәр” клубы ойошмаһы, ветерандар һәм ҡатын - ҡыҙҙар советы әүҙем эшләй. Өс ойошманың етәкселәре Гөлсинә Ишмырҙа ҡыҙы Мәғәфүрова, Фәйрүзә Ғүмәр ҡыҙы һәм Лилиә Мирғәле ҡыҙы Таймасовалар ауылыбыҙ ҡатын – ҡыҙҙары өсөн “Дарман” йыр-моң байрамы ойошторҙо.\nИке командаға бүленеп исем, девиз, йыр һайланылар, ҡаршы команданы һәм тамашасыларҙы сәләмләнеләр. Тәүге бәйгенең шарты буйынса барыһын да оригиналь ҡотларға кәрәк ине. “Ҡыҙ бала” командаһы йырлап ҡотлаһа, “Һылыуҡайҙар” командаһы төрлө йырҙарҙан өҙөктәр килтереп ҡатын-ҡыҙҙарҙы тәбрикләне. Артабан бәйгеселәр өсөн “Йырлы һорауҙарға – йырлы яуаптар” бәйгеһе иғлан ителде. Һигеҙ төрлө һорауға яуап тоттолар. Киләһе һынауҙа йырҙы дауам итеп ҡушылып йырланылар. Һәр конкурс концерт номерҙары менән үрелеп барҙы. Бынан тыш ҡара-ҡаршы таҡмаҡтар әйтешеү һәм башҡа төрлө ҡыҙыҡлы бәйгеләр ойошторолдо.\nУйын тамам. Хөрмәтле жюри ағзалары уйында ике команданың көсө бер тигеҙ булыуын, дуҫлыҡ, татыулыҡ еңеүен иғлан итте. Байрам һуңында тәьҫораттар менән бүлешеп, йырлаша-бейешә сәй эстеләр. Барыһы ла был саранан ҡәнәғәт булып таралышты.


Беҙгә лә еңел булманы\n10 Май 2010, 01:56\nЕңеүҙең 65 йыллығына ҡарата яҡшы хәбәрҙәр ишетеп торабыҙ. Һуғыштан ҡайтҡандарға бәхет йондоҙо асыла. Уларға машина өҫтөнә машина, өй өҫтөнә өй бирелә. Беҙҙең кеүек «һуғыш ҡалдыҡтары»на бер ни юҡ. Атай-ағайҙарыбыҙ тыуған ер өсөн, беҙ рәхәт йәшәһен өсөн һуғышып, баштарын һалды. Ғүмеребеҙҙә бер мәртәбә лә «атай», «ағай» тип әйтә алмайынса, 70-те лә тултырмайынса үлеп китәбеҙ. Шул ғәҙелме? Атайыбыҙҙың һуңғы хатын беҙ һаман да һаҡлайбыҙ. «Һуғышҡа инәбеҙ, теләктәр теләгеҙ», – тигән ул.\nБеҙ биш бала ҡалдыҡ. Кинйәбеҙ ете айлыҡ ҡына, бишектә ине. Барыбыҙ ҙа кеше булдыҡ. 1925 йылғы ағайым командир булған, 18 йәше лә тулмайынса һәләк булған. Әсәйебеҙ үлгәнсе ошо улын көтөп иланы.\nБеҙгә лә бында еңел булманы. Бәләкәй генә көйө эшләргә тырыштыҡ, утаныҡ, бесәнгә йөрөнөк. Ас-яланғаслыҡтан үлгән өсәр кешене бер ҡәбергә ҡуйҙылар. Етем үҫтегеҙ бит, тип, беҙҙең баштан бер кем һыйпамай. Беҙ ҙә хәҙер күп ҡалманыҡ – йыл һайын кәмеп торабыҙ, һуғыш ветерандары кеүек. Шул етем үҫкән балаларға ла бер йылы һүҙ әйтһәләрсе...\n9 Май байрамында йыл да клуб эргәһенә барып, ветерандарҙы хөрмәтләгәндәрен ҡарап торабыҙ. Беҙҙең, һуғышта һәләк булғандарҙың балаларының, ике күҙенән – йәш, ә йөрәктәренән ҡан тамғанын бер кем белмәй ҙә, ишетмәй ҙә...


Башҡорт теле көнө илһөйәр балаларҙы бер майҙанға йыйҙы | Всемирный курултай башкир\nҠоролтайҙың интернет конкурстарында еңгән балалар, шулай уҡ бөтә республиканан башҡорт телен өйрәнеүҙә ҙур ҡаҙаныштарға өлгәшкән уҡыусылар Башҡорт теле байрамына йыйылды. Сара 11 декабрҙә Өфөнөң иң мәртәбәле сәхнәһендә – Конгресс-холда үтте.\nБар донъяһын онотоп әкиәт һөйләгән балаларға тыныс ҡына ҡарап булмай. Кескәйҙәрҙең һәр һүҙе күңелдең иң нескә ҡылдарын сиртә, йөрәккә үтеп инә. Был конкурсҡа республиканың төрлө төбәктәренән 500-ләп эш ҡабул ителде, әммә ярыш булғас, еңеүселәр ҙә бар. Иң шәп әкиәтселәр Сибайҙа йәшәй, был конкурста еңеүселәрҙең күбеһе ошо ҡаланан.\n“Илен һөймәҫ кенә, телен һөймәҫ” иншалар конкурсында иһә беренсе урындарҙы Баймаҡ уҡыусылары яулаған, уларҙың эштәре тәрән йөкмәткеһе, һутлы теле менән айырылып тора. Ошондай уҡ сифаттар тәржемә конкурсында ла талап ителде. Әҙәби тәржемә ярышы өлкәндәр һәм балалар араһында барҙы һәм бында Салауат ҡалаһы уҡытыусылары оҫтараҡ булып сыҡты.\n“Иң шәп башҡорт теле уҡытыусыһы” видеороликтар конкурсы үҙ эшенең оҫтаһы булған, уҡыусыларҙа телгә һөйөү тәрбиәләгән педагогтарҙы асыҡларға булышлыҡ итте. Социаль плакаттар буйынса ярышта балалар башҡорт телен пропагандалауға арналған бай йөкмәткеле материалдар ебәрҙе, улар уҡыусыларҙың туған теленә, еренә һөйөүе менән һуғарылған.\nОло форумға республиканың төрлө төбәгенән Ҡоролтайҙың интернет-конкурстары һәм республиканың Мәғариф министрлығы ойошторған «Республикамды йырлайым!» , «Башҡортостандың 100 шағиры», Республика йәш сәсәндәр һәм «Урал батыр» эпосын яттан һәйләүселәр бәйгеләре еңеүселәре йыйылды.\nХалҡым, телем тип янған балалар өсөн үҙенсәлекле, мауыҡтырғыс программа әҙерләнде. Балалар викторина һорауҙарына яуап бирҙе, интерактив уйындарҙа ҡатнашты, төрлө конкурстарҙа үҙ көсөн һынап ҡараны. Бәләкәй ҡунаҡтар менән Мәғариф министрлығы әҙерләгән уҡытыусылар һәм студенттар эшләне.\n– Телдең киләсәге – балаларҙа! Бөгөн байрамға йыйылған балалар бер нисә тиҫтә йылдан һуң туған телебеҙҙе киләһе быуынға – үҙҙәренең балаларына еткерәсәк. Икенсенән, Рәхмәт ҡағыҙҙары, бәләкәй генә бүләктәр биреү ҙә бит уларға ҡанат ҡуя. Бала сағымдан беләм, уҡыуҙа алған Маҡтау ҡағыҙҙарым миңә тағы ла тырышып уҡырға, эшләргә ярҙам итте, – тип билдәләй байрамдың төп бурысын Бөтә донъя башҡорттары ҡоролтайы рәйесе Данир Ғәйнуллин.\nЙәмәғәт ойошмаһы етәксеһе әйтеүенсә, киләһе йылда был слеттың даирәһен киңәйтеп, туған тәбиғәтеңде, башҡорт телендәге төрлө топонимика, гидронимдарҙы, йәғни ер-һыу атамаларын өйрәнеп, уларҙың тарихын белеп, тикшеренеү эштәре яҙыуҙы ла ойошторорға кәрәк. Беҙҙең балалар тел менән бергә йәшәгән төбәгебеҙҙе лә яҡшы белергә бурыслы. Үҙен уратып алған тәбиғәтте, мөхитте өйрәнеп, уларҙы һаҡлау маҡсаты ҡуйып үҫергә тейеш киләһе быуын. Башҡорт ер-һыу атамалары юғала. Мәҫәлән, бихисап мәмерйәләребеҙҙе геологтар өйрәнгән саҡта рус исемдәре менән атаған һәм китапта шулай теркәгән. Был – этноцид, халыҡтың хәтерен юйыу.\nӨфөлә үткән Башҡорт теле көнө ысын мәғәнәһендә рух һәм күңел байрамына әйләнде, сөнки был йыйын телем, халҡым тип янған төрлө быуын фекерҙәштәрен бергә тупланы. Балаларҙы республиканың Мәғариф министры вазифаһын башҡарыусы Айбулат Хажин, мәҙәниәт министры урынбаҫары Ранис Алтынбаев, “Тамыр” балалар һәм үҫмерҙәр телеканалы директоры Гөлназ Ҡолһарина, Башҡорт ҡатын-ҡыҙҙары йәмғиәте рәйесе, БР Дәүләт Йыйылышы – Ҡоролтай депутаты Гөлнур Ҡолһарина кеүек һәм башҡа билдәле шәхестәр ҡотланы.\nАсылда, Башҡорт теле көнө йыл һайын 14 декабрҙә билдәләнә (Ҡоролтайҙың балаларҙы байрамға 11 декабрҙә йыйыуы Конгресс-холдың ошо көндә генә буш булыуына бәйле). Һәм был Башҡортостан халыҡтары ассамблеяһы рәйесе һәм республиканың мәғариф министры тарафынан раҫланған Башҡортостан Республикаһы дөйөм белем биреү учреждениеларында билдәле әҙиптәр һәм мәғариф эшмәкәрҙәренең тыуған көндәренә арналған саралар планы положениеһына ярашлы ойошторола. Ошонан сығып, Бөтә донъя башҡорттары ҡоролтайы күренекле мәғрифәтсе, шағир, яҡтылыҡ йырсыһы Мифтахетдин Аҡмулланың тыуған көнөн Башҡорт теле көнө тип тәҡдим итте.\nБөтә донъя башҡорттары ҡоролтайы Башҡарма комитеты ҡала һәм район ҡоролтайҙарын да Башҡорт теле көнөн лайыҡлы билдәләргә, мәҫәлән, мәғариф учреждениеларында лингвистик викториналар, тоталь диктант, конференциялар, Мифтахетдин Аҡмулланың шиғырҙарын йәки әкиәттәр һөйләү буйынса конкурстар үткәрергә саҡыра.\n« Создание геопарка «Торатау» исключит тревогу за судьбу шиханов и обеспечит возможность их передачи будущим поколениям\nОбъединить усилия по работе с регионами »